Blogi - Suvi C\nElokuun ensimmäinen, nyt se on täällä. Päivä, jota elin jo etukäteen viime kuukausien aikana. Miltä minusta mahtaa tuntua, kun kalenterin sivut paljastavat elokuun alkaneen, ja samalla vuoden mittaisen opintovapaan voi virallisesti julistaa päättyneeksi? Vaikka pyrinkin elämään vahvasti hetkessä, päivä kerrallaan, tarkoittaa jokaisen kuukauden päättyminen silti minulle yhden jakson päätöstä ja samalla uuden alkua. Ihmiselle, jolla on monesti turhankin monta rautaa yhtä aikaa tulessa, se tarkoittaa rytmittämistä, jaksottamista. Paperikalenteri, jossa viikkonäkymän lisäksi pystyn hahmottamaan kuukauden kerrallaan, on minulle tarpeellinen, ja tulee…\nLinnut laulavat lähes ympäri vuorokauden, lämpöä riittää, huumaavat tuoksut ympäröivät jokaisen luonnossa kulkijan. Voisiko parempaa juhannusviikkoa edes toivoa? Pysähdy. Kuuntele. Miltä tuntuu, miltä näyttää ja tuoksuu? Tässä hetkessä, näissä päivissä on se, mitä moni meistä kaipaa monen kuukauden ajan. On lämpö ja valo. On pitkät päivät ja linnunlaulu. On lämpöiset vedet ja vastaantulijan hymy. Vastaleikatun ruohon tuoksu ja hiekka varpaiden välissä. On nopeasti sulava jäätelöpallo ja nariseva soutuvene. On niin paljon kaikkea sellaista, joka lumoaa, jos sille antaa luvan. Annathan.…\nLukuvuosi on saatu päätökseen, ja vaikka opintovapaani, ja sitä myöten myös opiskeluni, jatkuvatkin edelleen, tuntuu jotenkin luontevalta julkaista tämä postaus nyt. Tässä se siis tulee, monen toivoma kooste lukuvuodesta, jonka vietin opiskellen ja joka vilahti ohi nopeammin kuin olisin koskaan voinut kuvitellakaan. Jos pankkitilini antaisi myöten ja tilanne olisi muutenkin otollinen, jatkaisinko opintovapaata vielä ensi lukuvuoden? Opintovapaalle jääminen oli yksi parhaista päätöksistä, joita olen elämäni aikana tehnyt. Olen päivittäin ollut tietoisesti kiitollinen tästä mahdollisuudesta. Eniten olen kiittänyt itseäni ja rohkeuttani…\nKesäpaikkamme pikkumökin terassi katselee etelään ja sitä suojaa molemmilla reunoilla kasvavat suuret puuvanhukset. Tästä syystä terassilla on aamuisin huomattavasti lämpimämpi kuin muualla mökkipihassa, johon merituuli pääsee puhaltamaan ja josta suuri osa on vielä siihen aikaan päivästä ympäröivän metsän takia varjossa. Iltapäivällä terassi jää vähitellen varjoon, eivätkä ilta-auringon säteet yllä sinne enää ollenkaan. Siksi istuskelenkin monesti iltaisin pikkumökin kynnyksellä ja katselen, kun aurinko laskee puiden taakse. Muutama viikko sitten kiikuttaessamme terassikalusteita ulos, mieheni jätti yhden tuoleista juurikin tuohon ovensuuhun. Ihmettelin sitä…\nHelatorstai on perinteisesti ollut minulle merkki siitä, että lukuvuosi alkaa olla loppumetreillä. Tänä vuonna en voi kuin ihmetellä, että nytkö jo! Kirjoitan opintovapaavuodestani ihan erillisen koosteen ensi viikolla, mutta sen verran voin jo tässä vaiheessa todeta, että lukuvuosi ei ole koskaan aiemmin sujahtanut ohi tällaisella vauhdilla. Juuri, oikeasti ihan juuri, oli elokuu, ja nyt jo ihmettelen helatorstaita. Eiväthän säätkään ole vielä niin lämpimät, että toukokuun viimeisen päivän tajuaisi olevan jo ensi viikolla! Kalenteriin kurkkaamisen lisäksi oikeastaan vain pitenevät aamut ja…\nPoikkeusoloista johtuen en suunnannut äitienpäiväviikonlopuksi lapsuudenkotiini äidin ja isän luokse. Onneksi nykytekniikka mahdollistaa perinteisen onnittelulaulun laulamisen oikeana päivänä pitkästä välimatkasta huolimatta, ja vieläpä kaikkien osallistujien kasvojen kera <3 Juttelimme äidin kanssa pitkään jo lauantaina, ja aikaisin eilen aamulla ilmoille kajahti ’Paljon onnea vaan’ koirakuoron säestämänä. Meidän vanhempi koira alkaa nimittäin ulvoa aina, jos joku laulaa kyseisen laulun. Sama tapahtuu myös Miehenpuolikkaat-komediasarjan tunnusmusiikin aikana. Älä kysy, miksi, kunpa tietäisinkin. Nuorempi koira haukkuu ja ulvoo ihan vaan osallistuakseen. Hih! Viikonloppu oli ihana,…\nElämäni ensimmäinen hapanjuurileipä\nSiinä se on, ensimmäinen koskaan leipomani hapanjuurileipä! Hapanjuurileivän leipomisella on Suomessa pitkät perinteet, nyt hapanjuurileipä ,ja -leipominen ylipäätään, ovat nousseet uudelleen suosioon. Suosio perustuu suurelta osin siihen, että ihmiset ovat kyseenalaistaneet teollisen tavan leipoa leipää. Hapanjuurileivässä ei ole mitään ylimääräistä. Raaka-aineet ovat itseasiassa hvyin yksinkertaiset: leipä syntyy vedestä, jauhoista ja suolasta. Leivän tulevaisuus on sen menneisyydessä. – Eliisa Kuusela Netistä löytyy paljon erilaisia ohjeita ja tapoja hapanjuurileivän leipomiseen. Jokainen löytää niistä varmasti itselleen sopivimman. Oman hapanjuureni sain kollegaltani Paulalta ja…\nNo jopas, mikä keitto!\nOnnistuin tekemään niin hyvää kasviskeittoa, että halusin tulla jakamaan ohjeen kanssanne. Minä en tunnetusti ole mikään kokki. Olen se, joka pyytää hyväksi todetut ohjeet muilta ja noudattaa niitä pilkuntarkasti. Yleensä onnistun, aina en. Kokeiluille tai jotain vähän sinnepäin – asenteelle ei Suvin keittiössä ole tilaa. No one is born a great cook, one learns by doing. – Julia Child Viime maanatai-iltana minut yllätti pikkunälkä. Tai no, yllätti ja yllätti. Iltaisin tulee monesti naposteltua jos sun jotakin. Herkuttelimme pääsiäisenä sen verran…\nOletko lukenut Jojo Moyesin kirjan Kerro minulle jotakin hyvää tai nähnyt sen pohjalta tehdyn elokuvan? Itse luin kirjan viime kesänä, ja kun pari viikkoa sitten huomasin kyseisen elokuvan tulevan telkkarista, pidin visusti huolen, etten vahingossakaan kääntänyt tuolle kanavalle. Ei sillä, että kirja olisi ollut huono. Kirja oli niin kaunis ja koskettava, että päätin säästää kyynelkanavani overload-tilalta ja jätin leffan katsomatta. Eilen sain yhdeltä Instagram-seuraajaltani seuraavan viestin: ’Suvi, sulla on mukaansatempaava tapa kirjoittaa, sun tekstejä on ihana lukea. Kerro meille jotakin…\nPitkäperjantaiaamu aukesi niin aurinkoisena ja lämpimänä, ettei tarvinnut kauaa miettiä, mitä päivän ohjelma tulisi sisältämään. Pakkasimme koirat ja yhden päivän eväät autoon, ja suuntasimme mökille. (Haluan tässä kohtaa mainita, että mökkimme sijaitsee 40 minuutin ajomatkan päässä. Emme poikenneet matkalla mihinkään, vaan ajoimme kotoa suoraan mökille, ja illalla takaisin kotiin. Mökkinaapureita ei ole mailla, halmeilla.) Koiristamme vanhempi tunnistaa kesäpaikkamme nimen. Se saa melkoisen hulluvillikohtauksen, kun siltä lähdön hetkellä kysytään, haluaako se tulla mukaan. Kun mökkitien loppupätkän lukuisat kuopat ja mutkat vihjaavat…


Yksinäisille elämänohjeita: 2013\nLähettänyt Kaisa Hannele Tervola, f, 46, Savonlinna, Finland, Europe klo 16.02 Ei kommentteja:\nItsenäisyys ja toisen mukaan lähteminen ihmissuhteissa\n"Elä ja anna toisten elää!" (ks. tämän blogin aiempi engl. merkintä "Build a perfect relationship") on hyvä sääntö noudattaa tarkasti niin kaikista etäisimmissä ihmiskontakteissa (samaan yhteiskuntaan kuuluminen, kanssaköyminen, ajatteleminen) kuin kaikenlaisten tuttavien ja aivan läheisimpienkin kanssa, sillä se jättä itselle ja muille täyden elintilan mutta karsii pois yhteiselon ongelmat.\nMutta miten sitten jos sinulla on ok toimiva ihmissuhde, niin mille etäisyydelle haluat sen jättää? Et aivan etäällä, jos haet ihmissuhdetta, ja et aivan lähelle, jos ette ole kuin kaksi marjaa ja et voisi elää omaa elämääsi kokonaan niin kuin hän vaan tarvitset tilaa omalle arvostelukyvyllesi ja omille mieltymyksillesi. Ideaali olisi se, että voit lähteä mukaan siihen, mikä on hienoa meininkiä ja hyvää elämää sinulle, ja jättäytyä pois niistä jutuista ja osallistumisen määristä, jotka vievät sinut lyttyyn, mutta kuitenkin kuunnella toisen suurempaa elämänviisautta täydesti hakien toteutuksen omalla tyylilläsi, jos se on parempi ja jos hän siis on olennaisesti sinua elämänviisaampi.\nKetkä miettivät sosiaalisia suhteita ja maailmaa sotilaalliselta kannalta? Oikea vastaus on: Kaikki! Mutta näkemyksissä siitä, millainen on hyvä sotilas, on valtavia eroja, samoin on ymmärryksen määrässä. Fiksu osaa ottaa oikein huomioon paljon asioita, kun taas tyhmä vain muutamia palikkajärkisiä. Kunt yhmä lisäksi luulee, etteivät muut ole sotilaalliselta kannalta katsovia, niin hän karsii pois muiden strategioita mukamas epäobjektiivisina asiaankuulumattomina. Tunteiden voimaanuttavaa vaikutusta ymmärtävä taas lisää mukaan melkein miten paljon vain ihan vain tunnejuttuja, esim. kauneus voi olla onnistuneen rakenteen ja taidon piirre ja siksi sotilaalliselta kannalta edullinen investointikohde. Itse olen sotilaalliselta näkökannalta katsottuna urheilija JA sodanjohto sekä lisäksi opettelen käytännön jutuissa ja sosiaalisissa suhteissa taitavammaksi ja yritän ymmärtää yhteiskunnan ja kansainvälisten suhteiden toimintaa.\nLähettänyt Kaisa Hannele Tervola, f, 46, Savonlinna, Finland, Europe klo 14.32 Ei kommentteja:\nJoitakin perusasioita seksuaalisista suhteista miehille\nSeksuaalisissa suhteissa ei ole ideana saada omituisen tukko9ista oloa kuin olisi flunssassa tai uraputkessa, vaan ideana on saada vaikutteita naismaisesta tyylistä. Silloin voit havcainnoida oloasi ja tekemisiäsi ja oppia siitä uusia taitoja ja tuntemaan tuota naista. Jossain välissä mene peilin eteen ja tee huomioita lähiaikoina tavallise3sta naismaisesta olostasi: "Katselen näin, se näkyy tuollaisena naisystäväehdokkaalleni tyypillisenä tiedostavuutena peilikuvassani. Minulla on tällainen tunnelmataju ja se on tähän tapaan osa elämääni, havaintojeni piiriä ja tekemisentapaani, peilikuvassani se näkyy tuollaisena, joka on kuin onkin tämä sama juttu. Jne." Tekemisentapa on taitojen ja lahjakkuuden pohja yhdessä katsantokannan ja arvojen kanssa. Oppimalla näin uuden tekemisentavan ja näkökulman maailmaan sekä joukon uusia arvoja, nopit uusia taitoja ja lahjakkuutta. Naiset eivät ole valinneet tekemisentapaansa ulkonäköperustein kuten miesmäisyyttä tavoittelevat miehet, vaan monin syin, jotka yleensä ovat erilaisia taidoille edullisia valintoja. Niinpä naisten tekemisentavoista voi oppia paljon elämässä hyödyllistä.\nSeksuaaliseksi suhteeksi ei oikein sovi henkilö, jonka itse kannattama tyyli on sinulle vastenmielinen.\nSosiaalista silmää parantaa hyvän toivominen toiselle ilman, että laatii järkiperusteisia ohjeita siitä, miten tuon toisen tulisi toimia. Hyvä tahto ja eläytyminen kertovat paljon silloin, kun näkee tuon toisen.\nSosiaalista pärjäämistä parantaa tervehenkisyys: mm. tervehenkisen verran itsekäs, moraalinen, elämänviisas, sosiaalinen ja viisas.\nToisten huomioon ottamisesta on monta yleistä väärinkäsitystä, jotka kaipaavat kovasti korjaamista:\nPulassa olija ei tarvitse sitä, että kannat hänestä huolta tai ajattelet häntä, olet herkkä tai tunteva, vaan pulassaolija tarvitsee, että huolehditaan hänen elämänsä pääasiat ok tolalle, oli se vaikeaa tai helppoa, mutta työmäinen asioiden kuntoon saamisen kannalta riittävän huolellinen käytännön toiminta riittää, kunhan käytät hänen näkövinkkeliään sen verran, että ymmärrät, mikä hänelle on tärkeää ja mitä sinun ei tarvitse niin huolehtia kuntoon. Esim. vastasyntyneet ja lapset ym. armoillasi olevat.\nHerkkyyttä sinulta odottaa sinua taitavampi, jolle pienetkin lipsahduksesi näyttävät vuorien suuruisilta katastrofeilta, joiden kaltaisia hän ei itse tuota koskaan ollenkaan. Esim. naiset.\nTuntevuutta sinulta odottaa henkilö, joka itse on tunteiden kanssa toimeen tuleva ja tunteiden avulla ajatteleva tai arkensa tunneälyllään huolehtiva. Tunneälyltään pönttö haluaisi sinun heittävän tunteet roskiin. Esim. elämänviisaus versus insinööritaito ja tietokoneet.\nSinun läheisesi, joilla on vahva tunteenomainen sosiaalinen tai seksuaalinen side sinuun, toivovat, että sinä ajattelet heitä ja muistat heitä tuntein sekä ryntäät auttamaan, jos he jossakin apua tarvitsevat.\nNe, jotka toivovat sinun käyttävän tiettyä näkökantaa tai maailmankuvan puolta, yleensä muistuttavat sinua sen tarpeellisuudesta.\nLähettänyt Kaisa Hannele Tervola, f, 46, Savonlinna, Finland, Europe klo 0.17 Ei kommentteja:\nKinka annetaan pakit sopimattomalta vaikuttavalle pariehdokkaalle, jota on ensin alustavasti katsellut:\nOllaan ystävällinen, kehuva ja kerrotaan, että etsii itse toisenlaista ihmistyyppiä enemmän itselleen sopivaa. "Parempi onni ensi kerralla... Hyvää jatkoa ja onnea omassa etsinnässäsi. Valitettavasti nyt ei tärpännyt. Ei auta rakentaa sellaisen varaan, minkä tietää etukäteen epäonnistuvan, olevan sopimaton itselle. Parempi säästää aikaa ja itsetuntoaan ja satsata niihin, joiden kanssa tulee hyvin juttuun ja jotka uusista ihmisistä vaikuttavat omantyyppisiltä. Hei..."\nLähettänyt Kaisa Hannele Tervola, f, 46, Savonlinna, Finland, Europe klo 21.19 Ei kommentteja:\nLähettänyt Kaisa Hannele Tervola, f, 46, Savonlinna, Finland, Europe klo 0.02 Ei kommentteja:\nKullakin on oma haave-elämäntapansa. Sen mukaista elämää haluaa ja jos saa jotakin muuta niin se yrittää heti inttäe3n korvata haaveidensa meiningillä. Ja kullakin on erilaiset haaveet.\nJos tunnistat omasta olemuksestasi, tunnelmailmapiiristäsi ja sosiaalisesta tyylistäsi tuon ainaisten haaveidese kohdan, niin ne jotka omilta haave-elämäntavoiltaan rimaavat sen kanssa esim. oman (EIKÄ koulutuksen tai kotikasvatuksen!!!) tyylin perusteella arvioituina, voisivat olla kanssasi samanhenkisiä ja siis sopivia puolisoehdokkaita.\nLähettänyt Kaisa Hannele Tervola, f, 46, Savonlinna, Finland, Europe klo 17.34 Ei kommentteja:\nNiin ystävyyssuhteissa kuin seurustellessakin on tyypillistä, että toisella on hyviä ja huonoja puolia. Hyvistä haluaa saada vaikutteita, niitä ihailee, mutta mikä on sinulle haave, on toiselle vain arkea, niinpä haavehuippuhetkien sijasta saat vaikutteena jotakin "Tämä on tällaista tavallista vain" mutta joka tosiaan nostaa taitotasosi haavetasolle mutta niin että tuo haave on arkea eikä huippujuttu. Vain reheviltä ihmisiltä tulee taidon mukana hyvä olo, tunne sisällyksekkäästä elämisestä, kuivilta ei kuin kituuttamista, yleensäkin rehevät ovat monin verroin taitavampia kuin kuivat, jotka yleensä pystyvät vain perustásoiseen parhaansa yrittämiseen eivätkä näkökulman valintaan, taidolla hienosteluun ja elämänviisauteen sekä onneen.\nHuonoista vaikutteista haluat eroon: "Ai tää on toto, enpä ota siitä vaikutetta vaan teen omalla tavallani, kun se on parempi." Niinpä suhteet eivät ole vaikutteiden osalta omalla painollaan tulevia vaan sinun tietoisen tavoittelusi tulosta. Ja niinpä suhteet ovat aina eriparisia, kun sinulla on eri vahvuudet, joista tuo toinen haluaa ottaa mallia, omalla tavallaan eikä niin kuin sinä ne hahmottaisit mielestäsi kätevästi.\nLähettänyt Kaisa Hannele Tervola, f, 46, Savonlinna, Finland, Europe klo 17.29 Ei kommentteja:\nJos olet yksinäinen\nJos kaipaat puolisoa rinnallesi, sinun on sanouduttava irti kaikista mukanasi roikkuvista puolittain kiinnostuneista seurustelukumppaniehdokkaista ja -haaveista ja satsattava täydesti kuhunkin uuteen sinua eniten kiehtovaan mahdollisuuteen löytää puoliso jostakin. Seurustelu edellyttää uppoutumista parin elämäntapaan, hänen arvostuksiinsa, sosiaalisuuden tyyppiin, elämän piiriin, tekemisiin ja mieltymyksiin. Kaikki eivät sovi kaikkien kanssa yhteen, siksi seurustelukumppani on valittava huolella omien mieltymysten mukaan! Jos mukanasi roikkuvat siteet vanhoihin ehdokkaisiin, et satsaa uuteen kuin puolella mielellä, et muuta pariehdokkaiden kaltaiseksi vaan olet edelleen työpaikan kiinnostavimpien ihmisten aaltopituudella ja kelvoton kenenkään muuntyyppisen seuraksi. Sinun tulisi olla oman tiesi etsijä etenkin seurusteluasioissa.\nMutta jos etsit ystävää, se usein kaatuu siihen, että kaipaat seuraa enemmän kuin mihin muilla olisi aikaa ja jaksavaisuutta. Silloin on hyvä jos juutut suustasi kiinni lörpön naapurin, kadulla kulkijan, tuttavan tms. kanssa, etenkin jos hänern kanssaan jutteleminen on mielestäsi ihan mukavaa, sillä niin et ole niin suurena taakkana muille ja he jaksavat sinua paljon paremmin.\nLähettänyt Kaisa Hannele Tervola, f, 46, Savonlinna, Finland, Europe klo 11.45 Ei kommentteja:\nRakastaa jotakuta ja tulla erikoisen hyvin toimeen sen kanssa, että jollakulla on hänen peruspiirteensä, on jokseenkin sama asia.\nJos sinun tarvitsee muuttaa toista ihmistä jotenkin, jotta tulisit hänen kanssaan hyvin juttuun, et rakasta häntä itseään.\nJotkut ihmiset rakastavat hirveän montaa ihmistä ja joillekin vain harva on sopiva puolisoksi tai edes ystäväksi.\nRakastaa lähimmäisenrakkaudella on eri asia kuin rakastaa tavalla, joka kertoo sopivuudesta puolisoksi. Kyllä puolisoidenkin välillä lähimmäisenrakkautta tarvitaan, mutta puolisoiden tulisi olla huomaavaisia myös tavoiltaan ja se usein vaatii, että pitää toisen piirteistä oikeasti eikä väitä vain.\nKatsele puuta elämääsi ja sosiaalisia suhteitasi miettiessäsi ja etsi silloin sisältäsi löytyvä elämänviisaus elämänohjeeksesi.\nUskonto, elämänviisauksien lukeminen ja runot auttavat sivistyneemmille vesille.\nÄlä aikatauluta tekemisiäsi neljän seinän tuijottamisen tuoman ruutumallin mukaan vaan etsi monimuotoisuutta, vaihtelevaisuutta, reaktiivisuutta ja tervehenkistä positiivisten tunteiden mukaisuutta.\nYksin ollessasi voit puuhailla omia mielijuttujasi kuin samanmielisen seuran löytäneenä. Silloin ehkä noiden harrastustesi tiimoilta löydätkin samanmielistä seuraa.


Nykyinen kulutuskulttuuri tulee romahtamaan | Fingo\nNykyinen kulutuskulttuuri tulee romahtamaan\nNykyiseen kulutustasoon ylläpitämään tarvittaisiin 1,3 maapallon luonnonvarat, selviää tuoreesta Maailman tila 2010 -kirjasta. Muutos parempaan on kuitenkin mahdollinen - itse asiassa, se on välttämätön.\nKriittinen piste saavutettiin vuonna 1986, jolloin ihmiskunnan kulutus ylitti maapallon kantokyvyn.\nSen jälkeen kulutus on edelleen kasvanut. Tänä päivänä nykyisen kaltaisten kulutustottumusten ylläpitämiseen tarvittaisiin jo 1,3 maapallon luonnonvarat, selviää viime viikolla suomeksi julkaistusta teoksesta "Maailman tila 2010" (Gaudeamus).\nTässä vähän lisää madonlukuja: Maapallolla on tällä hetkellä 6,8 miljardia ihmistä, vaikka kulutuksemme keskiarvon mukaan väkiluku saisi olla korkeintaan 5 miljardia.\nSyyllisyys maapallon kurittamisesta ei jakaudu kuitenkaan tasaisesti. Jos kaikki eläisivät yhdysvaltalaisten tavoin, maa pystyisi elättämään vain 1,4 miljardia ihmistä. Edes keskiverto jordanialaisen ja thaimaalaisen kulutuksella maapallo kestää vain 6,2 miljardin ihmisen populaation.\nYhtälö vaikuttaa katastrofaaliselta, eikä sitä helpota ennustus, jonka mukaan maapallon väkiluku kasvaa reiluun 9 miljardiin vuoteen 2050 mennessä.\nPuhtaamman teknologian ja teollisuuden kehittämisen sekä väestönkasvun hillitsemisen on onnistuttava nykyistä tehokkaammin. Mutta sekään ei vielä riitä.\nTärkeintä on, että ihmiskunta luopuu nykyisestä kulutuskulttuurista. Maailman tila 2010 -raportin mukaan se tapahtuu joko hyvällä tai pahalla - eli ennemmin tai hieman myöhemmin.\nOnni löytyy kuluttamisesta?\nAntropologien Robert Welschin ja Luis Vivancon mukaan kulttuurit ovat kaikkien niiden "sosiaalisten prosessien summa, jotka saavat keinotekoisen eli ihmisen luoman tuntumaan luonnolliselta".\nNykypäivänä tällaisen kulttuurinormin aseman on saanut kuluttaminen - juuri siksi se tuntuu niin itsestään selvältä.\nNykyihminen hakee elämäntarkoitusta, tyydytystä ja hyväksyntää ensisijaisesti tavaroiden ja palveluiden kulutuksen kautta.\nNykyiselle kulutuskulttuurille on ominaista, että suuri kulutus mielletään hyvinvoinnin ja menestyksen merkiksi - siitäkin huolimatta, ettei lisääntyvä kulutus tuo tutkimusten mukaan tietyn rajan ylitettyään enää parempaa elämänlaatua.\nJulkista, pitkäikäistä ja kierrätettävää\nMaailman tila 2010 -raportti esittelee kolme yleismaailmallista päämäärää ihmiskunnan tulevaisuuden elvyttämiseksi.\nOn puututtava sellaiseen kulutukseen, joka vaarantaa hyvinvoinnin, esimerkiksi ylen määrin jalostettujen elintarvikkeiden ja roskaruoan syöntiin, tupakointiin ja kertakäyttötuotteisiin.\nOn tärkeää korvata yksityinen tavarankulutus julkisella kulutuksella, ja - mikäli mahdollista - jopa kuluttamattomuudella. Selvimmän esimerkin tarjoaa liikenne: vaikka nykykaupungit on rakennettu täysin autoilun ehdoilla, kyseessä ei ole luonnonlaki vaan kulttuurinormi, jota autoteollisuus ja alan etujärjestöt ovat vuosikymmenten ajan edistäneet.\nLisäksi niiden tuotteiden, jotka on tarpeen jättää käyttöön, on oltava pitkäikäisiä ja elinkaarensa lopussa täysin kierrätettäviä. "Vain ihmiskunta valmistaa sellaista jätettä, jota luonto ei pysty käsittelemään", muovijätteen kulkua valtamerissä seurannut Charles Moore on muistuttanut.\nMaailman tila 2010:n mukaan toimintakulttuuriamme täytyy ohjata uusille raiteille valjastamalla työhön kuusi tärkeää instituutiota:\nyhteiskunnalliset liikkeet ja\nkestävän elämän mukaiset perinteet.\nMainittakoon, että näistä instituutioista neljä ensimmäistä oli – ja on osin edelleen – olennaisesti myötävaikuttamassa kulutusyhteiskunnan kehittymistä.\nKulutuskulttuuri sai valta-aseman vasta usean vuosisadan kuluessa. Siksi on turha olettaa, että kulttuurijärjestelmän muuttaminen voisi tapahtua hetkessä.\n1) Kasvatus ja koulutus\nKoulutusalan muutosten täytyy ulottua esikouluista yliopistoihin ja museoista kouluruokailuun.\nErityisasemassa tulisi olla lasten varhaiskasvatus, sillä tutkimuksissa on todettu, että jo ennen kouluikää hankitut kokemukset muovaavat lasten asenteita, arvoja, käyttäytymistä ja identiteettiä eliniäksi.\nTyön tasaisempi jakaminen lieventäisi työttömyyttä, tarjoaisi useammalle ihmiselle perustoimeentulon ja lisäisi työtä tekevien vapaa-aikaa. Lisäksi se pienentäisi sitä rahamäärää, joka jäisi käytettäväksi pakollisten menojen jälkeen ja joka nykyisin kannustetaan kuluttamaan tarpeettomasti.\nElinkeinoelämän luoma ja ylläpitämä kulttuuri nojautuu nykyisin kulutukseen, mutta se voisi nojautua myös kestäviin arvoihin. Niinpä yrityksille on kehitteillä jopa uusia yhtiöjärjestysmalleja, jotta yritysmaailma sitoutuisi päätöksiä tehdessään ottamaan huomioon myös muita arvoja kuin voitontavoittelun.\nKestäviä periaatteita noudattavan vaihtoehdon tulisi aina olla helpoin ja luontevin valinta, ikään kuin oletusarvo. Kestävän kulttuurin keskeisin ylläpitäjä onkin julkishallinto, joka vastaa lainsäädännöstä, yhteiskunnallisen kehityksen painopisteistä ja aluesuunnittelusta.\nAjatus siitä, että valtio ohjaa kuluttajien valintoja, saattaa herättää ärtymystä. On kuitenkin hyvä muistaa, että kuluttajaohjausta on harjoitettu läpi historian, sekä näkyvästi että huomaamattomasti: on turva- ja laatumääräyksiä sekä veroja, maksuja ja tukia. Toisaalta teiden, koulujen ja sairaaloiden rakentaminen sekä kehityshankkeiden tukeminen tai tuen epääminen rakentavat "pelikentän", jonka puitteissa ihmisten on "valinnanvapauttaan" toteutettava.\nItse asiassa ongelma ei ole se, että julkishallinto puuttuu kuluttajien valintoihin. Todellinen ongelma on se, että yhteiskunnan ohjauksen avulla on vuosikymmenten ajan tuettu ja kannustettu hyvin kapeaa näkemystä edistyksestä. Sen näkemyksen mukaan massiivinen kulutus on inhimillisen onnen, tasa-arvon ja jopa demokratian lähtökohta.\nElokuvat, kuvataiteet, musiikki ja muu media ovat alkaneet kiinnittää entistä enemmän huomiota kestävän yhteiskunnan luomiseen.\nHyvänä esimerkkinä mainittakoon vuonna 2008 parhaan animaatioelokuvan Oscar-palkinnon saanut "WALL


Kysymys- ja vastaustopiikki | Page 239 | maanpuolustus.net\nFirst Edellinen 239 / 286\nAivan oikein! Jatka.\nKahden eri puolilla taistelleen ja hyvin tunnetun WW2:n panssarikomentajan pojat seurasivat sodan jälkeen isiensä jalanjälkiä ja saavuttivat itsekin kenraalin arvon. Ketkä kaksi upseeria ovat kyseessä ? Sen verran vinkkiä, että toinen näistä osallistui itsekin toiseen maailmansotaan ja jatkoi sotilasuralla sen jälkeen. Toinen puolestaan missasi niukasti WW2:n mutta antautui tämän jälkeen täysillä sotilasuralle.\nTää tais olla liian helppo? Patton/Guderian kai\nHelppohan tuo oli. Eli George Patton IV ja Heinz Günther Guderian. Ei muuta kun jatka vain !\nJonkun version mukaan Patton ystävystyi Länsi-Saksassa palvellessaan Erwin Rommelin Manfred -pojan kanssa, joka toimi pitkään Stuttgartin pormestarina.\nHenkivartion sotilas, jarrumies, lasinpuhaltaja, valtion sähkömies. Olipa hän lähellä päättää päivänsä jo nuorena. Muutama ammatti jäi vielä mainitsematta. Kuka hän oli?\nItalialainen vapaaehtoinen Diego Manzocchi, LLv. 26/LeR 2.\nKaatui 11.3.1940 Ikolan järvellä, Iitissä.\n''Ylikersantti Manzocchin hyökkäys ei ollut yhtä menestyksekäs. Hän sai luodin keuhkoihinsa joko pommittajien torjuntatulesta tai niitä suojanneilta I-153 Tsaika -hävittäjiltä. Pommittajia suojasi 15 IAP (15 Hävittäjärykmentti), jonka I-153-koneiden lentäjät raportoivat taistelleensa kahta suomalaista Spitfire-hävittäjää vastaan. Maassa olleet katselijat näkivät Manzocchin koneen heilahtavan ja putoavan jyrkästi kohti maata, mutta kuitenkin hallitusti. Haavoittunut lentäjä valitsi pakkolaskupaikakseen pienen Ikolanjärven jään. Lähestyessään järveä, hän laski koneensa laskutelineet alas tarkoituksena pitää kone ehjänä. Tämä päätös mitä ilmeisimmin maksoi hänen henkensä. Jos hän olisi pitänyt telineet sisällä ja tehnyt mahalaskun hankeen, olisi kone todennäköisesti vain liukunut aikansa lumen peittämää jäätä pitkin ja pysynyt oikein päin.\nManzocchi laskeutui sohjoiselle ja pehmeälle lumelle, johon oli muodostunut kyläläisten käyttämä tiukkaan pakkautunut koholla oleva talvitie. Kone törmäsi valliin, kääntyi ylösalaisin ja jatkoi vielä liukuaan vauhdin voimasta. Avo-ohjaamoon pakkautui lunta ja jäätä, jotka aiheuttivat ruhjeita lentäjän kasvoihin. Kone pysähtyi Manzocchin jäädessä roikkumaan vöiden varaan pää alaspäin ilmeisesti jo tajuttomana.''\nTähän kommenttina, että hyllyssäni olevan englanninkielisen lähdeteoksen mukaan, italialilaisten suosimat avo-ohjaamot johtuivat yksinkertaistesti siitä syytä, että maassa ei osattu tehdä umpiohjaamoja! Siinä oli joku ylitsepääsemätön ongelma kuomun kanssa, ja valittiin helpompi tie.\nSinä jo ajat sitten pyysit minua kertomaan tarkemmin italialaisten ilmavoimista . En ole jaksanut referoida kirjaa, vaikka kyllä pitäisi. Fiatia ei pystytty massatuottamaan, niin kuin ei juuri muutakaan. Ja ne virhesuunnittelut... Kirja on siis In the skies of Europe: eli Saksan kanssa liitossa olleiden valtioiden ilmavoimat. Ja saksalaisen kirjoittama .\nTykkäykset: Juna112Porojetsiin, Erkki, tulikomento ja 2 käyttäjää\nEnpä ole ehtinyt päivittää tätä.\nLisätäänpä, että häntä yritettiin uran loppupuolella peitellysti värvätä myös vastapuolen 'mannekiiniksi'.\nJa arvaus on.\nKovasti on saman näköinen mies. Ei tainnut ihan arvauskaan enää olla. Keksitkö uuden kysymyksen vai jätätkö vapaaksi muille?\nEdit: en näköjään saa spoileria nyt aikaseksi. ei tarvitsekaan. Aimo Lahti kuvassa.\nTulee muistoja mieleen, nimittäin jonkin aikaa samoja "koiraslotan" laattoja kantaneena (tosin 2 tähdellä). Nimitys teknikkoluutnantiksi kun tuli vasta erikoisupseerikurssien yleisjakson käynnin jälkeen. Sitä ennen olin "sotilasvirkamies, luutnantti, teknikko"\nTaisit tuntea Tj-teknikko Matti Kulmalan. Tuolla arvolla hän palveli 1971 -72 RUK:n ITPTRI:ssa.\nOli siihen aikaan ihan ulkona. Lunttasi kaikki asiat Viestimiehen oppaasta. Mukava mies myöhemmin - ja Sotakamreeri.\nTykkäykset: Old Boy\nKuullut olen, mutta oli reippaasti ennen omaa aikaa.\nViime kyssäristä on aikaa päälle viikko, eikä uutta ole tullut, joten sallitte varmaan että jatkamme ?\nOma kysymykseni kuuluu:\nMinkä takia Saksan Luftwaffella ei ole erillistä taitolentoryhmää, eikä se lentonäytöksissä esitä lainkaan osastotaitolentoa ? Tähän on olemassa yksi aivan ratkaisevan kriittinen syy.\nLuftwaffen kireät turvallisuusmääräykset eivät salli aerobaticsia eikä niiillä ole sopivaa lentokonemalliakaan.\nEi. Turvallisuusmääräykset tavallaan liittyvät tähän, mutta se ei ole varsinainen syy. Syynä on eräs tietty tapahtuma.\nOvat kyllä tuonkin jälkeen kyllä lentäneet taktisia sooloesityksiä eri konetyypeillä (esim. Starfighter, Phantom, Tornado, MiG-29), mutta eivät muodostelmataitolentoa.\nHarjoitessaan G. Rall'n virkaanastuijais juhlallisuuksiin ohjelmaa neljän koneen Starfighter osasto veti mäkeen. Rall itse oli todistamassa neljän savupatsaan nousua. Saattaa tällä onnettomalla tapahtumalla olla asian kanssa jotain tekemistä.\nTykkäykset: Fremen, JR49 ja tulikomento\nAivan oikein ! Nörvenichin lentotukikohdan vuoden 1962 onnettomuushan tässä on taustalla. Rallin muistelmista tosiaan löytyy kuvaus.\nKuka Luftwaffen kokeneista ässistä / hävittäjäjohtajista tunnettiin lempinimellä ''Fürst'' , Ruhtinas?\nWolf-Dietrich Wilcke ?\nKäytökseltään korrekti herrasmies, Wilcke. Myös pukeutuminen oli vähintäänkin asiallisella tasolla, tiptop.


Unia. Raportteja yöstä 11.01.2003.\nTilasin Sarin kanssa pizzaa. Seisoimme tiskin luona ja luimme menua. Sari halusi Margheritan ja minä päätin ottaa Quattro Stagionen.\nOlimme kummatkin väsyneitä, joten emme reagoineet virheeseen, joka tapahtui tilausta tehdessä. Jostain syystä myyjä sai käsityksen, että halusimme syödä viisi pizzaa kummatkin.\n– Siis kymmenen pizzaa – ja maksu etukäteen? Sari ei kuullut kysymystä tai oli hajamielinen vastatessaan "Kyllä". Minä tajusin mitä oli tapahtumassa, mutta en jaksanut korjata virhettä.\n– Siis kymmenen ja käteisellä, myyjä toisti. – Se tekee yhteensä 450 markkaa.\nSari kaivoi kukkaroaan esille. – Mitä! 450 markkaa!\n– Aivan. Te tilasitte kymmenen pizzaa.\n– Kyllä. Nyt on liian myöhäistä perua. Pizzoja paistetaan jo.\nVastahakoisesti Sari maksoi laskun. Istuimme pöytään odottamaan.\nSari mökötti eikä sanonut mitään. Olimme niin nälkäisiä, ettemme jaksaneet ruveta kinastelemaan laskusta.\nMielialamme koheni, kun tarjoilija toi pizzalautaset eteemme. Annokset näyttivät herkullisilta ja ahmimme ruoan parempiin suihin. Quattro Stagione oli hyvää, eikä sen syönnissä kestänyt kauan. Jäin odottamaan seuraavaa annosta.\nHetken kuluttua tarjoilija toi seuraavat pizzat. Söimme ja aloimme olla paremmalla tuulella. Kysyin Sarilta, mitä mieltä hän oli sapuskasta. – Hyvää Margheritaa. Mutta miksi nämä pizzat ovat niin pieniä? Itsekin olin huomaavinani, että annokseni oli pienempi kuin ensimmäinen, joka sekään ei ollut kovin iso. Pian tarjoilija toi kolmannet pizzat, ja näin jo matkan päästä, että ne olivat aivan naurettavan pieniä. Korkeintaan kymmenen senttiä halkaisijaltaan pienellä lautasella.\nMinulla ei ole tapana hermostua, mutta nyt turhauduin siinä määrin etten pysynyt rauhallisena. Pizzeriahan yritti vetää meitä nenästä. Ensiksi meidät huijattiin ostamaan kymmenen pizzaa, ja nyt meille tarjottiin liian pieniä annoksia. Kyseessä oli siis kaksinkertainen huijaus, minkä seurauksena maksoimme tyhjästä moninkertaisen hinnan.\n– Kuulepas tarjoilija, sanoin. Me tilasimme kymmenen pizzaa. Me myös haluamme kymmenen pizzaa.\n– Mitä tarkoitat? Tarjoilija esitti tyhmää.\n– Nämä annokset ovat liian pieniä. Meitä ei noin vain huijata.\nTarjoilija istui tuolille. Hän oli viiksekäs italialainen, jolla oli valkoinen esiliina yllään. Italiaano tuijotti eteensä, muttei sanonut mitään. Hänen oli vaikea puolustautua, koska tiesi minun olevan oikeassa.\n– OK, jatkoin. – Ymmärrän, että yritätte säästää raaka-aineissa tarjotessanne meille pienempiä annoksia. Mutta me maksoimme kokonaisista pizzoista. Ja jos kerran olemme maksaneet täyden hinnan, vaadimme myös saada täysikokoiset annokset. Kysymys on periaatteesta.\nTarjoilija nousi ylös ja oli lähdössä keittiöön. Minä tartuin häntä hihasta, ja hän istui takaisin tuolille. Madalsin ääntäni: – Jos totta puhutaan, niin te tiedätte ja minä tiedän, ettemme millään jaksa syödä kymmentä kokonaista pizzaa. Italialainen nyökkäsi. – Joten eikö olisi parasta, että me syömme vielä nämä pizzat mutta emme enempää. Ja sen jälkeen saamme rahat takaisin. Vai mitä? Tarjoilija empi.\n– Näin te säästätte raaka-aineissa, ja me säästämme rahamme. Eli kaikki ovat tyytyväisiä. Tarjoilija mietti hetken ja nyökkäsi suostumuksensa.\nTyytyväisinä söimme pizzat loppuun. Joimme vettä ja pyyhimme suupielemme. Kävelimme tiskille. Myyjä laski rahat ja antoi ne Sarille. Astuimme ulos kadulle. Tien toisella puolella kasvoi mäntyjä. Ulkona paistoi aurinko.


Hakutulokset haulle ”2go” – Feetlet\n2GO Gum Boot Care kumisaappaiden hoitoaine\n…Kiiltävät kumisaappat ovat sadepäivän piristys. 2Go Gum Boot Care hoitaa kumisaappaat ja muut kumi- ja muovijalkineet. Se kiillottaa pinnan ja kirkastaa väriä. 2Go Gum Boot Caren luonnolliset öljyt suojaavat…\n…2GO Solid -optimaalinen pito lumisissa ja jäisissä olosuhteissa. 2GO Solid on kestävä kantaliukueste, joka antaa optimaalisen pidon kävellessä lumisissa ja jäisissä olosuhteissa. Luotettava ja kestävä malli kiinnitetään tarranauhalla. Se…\n2GO Marathon gel kantakuppi\nTukee kantapäätä ja vaimentaa tärähdyksiä. Pehmeä, geelinen Marathon gel kantakuppi tukee kantapäätä ja vaimentaa tehokkaasti askelluksesta johtuvia tärähdyksiä. Sopii hyvin kovalla alustalla seisomatyötä tekeville. Kantakuppi tukee jalkaa ja…\nKengännauha 120 cm turkoosi polyesteri soikea\n…Turkoosi kengännauha huomataan. Uudista urheilu- ja ulkoilujalkineet herkullisen värikkäillä ja kestävillä soikeilla polyesterinauhoilla. Värikkäät 2Go kengännauhat ovat venyttämättä 120 cm. Nauhat joustavat hyvin ja sen vuoksi sopivat myös kenkiin,…\nBandi Gel Support Slim kantapehmuste\n…eripituisuutta. Tummanharmaa tekstiilipäällinen, alla väritön geeli. Paksuus takareunassa noin 6,5 mm. Leveys ja pituus: 9,7cm / 6,7cm Voidaan leikata muotoonsa. Naisten koossa valikoimissamme on Bandi 2GO Marathon geel cup….\nActive kokopohjan liukueste on turvallinen hyvin istuva kokopohjan liukueste. Active kokopohjan liukueste on suunniteltu antamaan optimaalinen pito hölkkäämiseen ja muihin vastaaviin aktiviteetteihin lumisissa ja jäisissä olosuhteissa. Active liukueste…\nKengännauha 120 cm musta polyesteri soikea\nUudista urheilu- ja ulkoilujalkineet kestävillä soikeilla polyesteri nauhoilla. Nauhat ovat venyttämättä on 120 cm. Nauhat joustavat hyvin ja sen ansioista sopivat myös kenkiin, joissa on vähän pidemmätkin nauhat….\nKengännauha 120 cm valkoinen polyesteri soikea\nKengännauha 100 cm neon-keltainen polyesteri soikea\nUudista urheilu- ja ulkoilujalkineet herkullisen värikkäillä ja kestävillä soikeilla polyesterinauhoilla. Värikkäät nauhat ovat venyttämättä 100 cm. Nauhat joustavat hyvin ja sen vuoksi sopivat myös kenkiin, joihin tarvitaan vähän…\nKengännauha 120 cm neon-vihreä polyesteri soikea\nUudista urheilu- ja ulkoilujalkineet herkullisen värikkäillä ja kestävillä soikeilla polyesterinauhoilla. Värikkäät nauhat ovat venyttämättä 120 cm. Nauhat joustavat hyvin ja sen vuoksi sopivat myös kenkiin, joihin tarvitaan vähän…\nKengännauha 100 cm oranssi polyesteri soikea\nUudista urheilu- ja ulkoilujalkineet herkullisen värikkäillä ja kestävillä soikeilla polyesterinauhoilla. Värikkäät nauhat ovat venyttämättä 100 cm pitkät. Nauhat joustavat hyvin ja sen vuoksi sopivat myös kenkiin, joihin tarvitaan…\nKengännauha 120 cm harmaa polyesteri soikea


Alternative Arboretum: Brittiläisen imperiumin ikeen alla syntynyttä popmusiikkia: David Bowie - Lazarus (David Bowien kuolema ja omakohtainen muistokirjoitukseni)\nBrittiläisen imperiumin ikeen alla syntynyttä popmusiikkia: David Bowie - Lazarus (David Bowien kuolema ja omakohtainen muistokirjoitukseni)\nKaikkien suureksi yllätykseksi eilen maanantaina 11.1.2016 tietoomme saatettiin, että brittiläinen rocklegenda ja -artisti David Bowie on kuollut viime sunnuntaina - Se kosketti minuakin yllättävän paljon, ja reaktioista päätellen järkytys ja hämmästys oli universaalisti hyvin voimakas ympäri maailman. Eilen vietinkin paljon aikaa sekä kuunnellen Bowien musiikkituotantoa että tutustuen muutenkin henkilöön uudemman kerran uudessa valossa, ja luin monien muiden tähtien ja artistien häntä kunnioittavia muistokirjoituksia.\nJoka tapauksessa huomasinkin Bowien kuoleman johdosta, kuinka suuri vaikutus hänellä oli elämäni aikana ehtinyt olla minuun, vaikka minulla oli ollut vuosien mittaan aika kaksijakoinen mielipide hänen musiikistaan - Yhtäältä joistakin hänen kappaleistaan olen tykännyt kuin ns. hullu puurosta, mutta toisaalta hänellä oli myös materiaalia, joka jätti minut kylmäksi tai välinpitämättömäksi. Kait sekin on aivan sopivaa rockin ns. kameleontille, jonka tuotannossa olikin kuin "jokaiselle jotakin".\nKuitenkin Bowie jotenkin syvästi kosketti minua ainakin siksi, kun hänen tuotannostaan ja persoonastaan huokui sellaisen ulkopuolisen ja vieraantuneen tarkkailijan olemusta, jollainen minä itsekin omalla tavallani olen.\nEriskummallista ironiaa Bowien kuolemassa on se, kuinka hän juuri ennen kuolemaansa ehti tehdä ja julkaista viimeiseksi jääneen albuminsa "Blackstar" - Sen julkaisupäivä oli viime perjantaina kaksi päivää ennen kuolemaansa (Bowien kuolinpäiväksi tuli sunnuntai). Suurin ironia on se, kuinka Bowie osasi täydellisesti salata kuolemaan johtaneen sairautensa (syöpä) aivan viimeiseen saakka, ja Blackstar-albumista tulikin kuolemansa myötä testamentti ja jäähyväislahja, jota olikin jo tietoisesti sellaiseksi suunniteltu koko ajan ennen julkaisuaan.\nNyt ko. albumista onkin tullut kirkas merkkipaalu tässä uudessa tilanteessa, vaikka jo ennen kuolemaansa albumi ehti saada ylistäviäkin arvioita kriitikoilta. Eli siitä olisi joka tapauksessa tullut Bowien uran isoimpia albumeita ilman kuolemansa nostattamaa jopa myyttistä loistettakin - Bowie kuitenkin pystyi nyt jättämään koko tuotantonsa viimeiseksi näytteeksi yhden parhaimmista teoksistaan.\nTässä kirjoituksessa otankin esille uusimmalta albumiltaan tätä kuolemaansa pikantin joutsenlaulun lailla alleviivaavan Lazarus-kappaleen musiikkivideonsa kera ja palautan tapahtuneen johdosta uudessa katsannossa mieleen vain 11 päivää sitten tekemäni kirjoituksen Bowien ko. albumin nimikappaleesta (Brittiläisen imperiumin ikeen alla syntynyttä popmusiikkia: David Bowie - Blackstar). Lisäksi kertaan lopuksi joitakin omakohtaisia muistojani Bowien musiikkiin liittyen. Samalla tekstin sekaan ripotellen tulee tietenkin hieman analyysiä Bowien roolista ja perinnöstä kulttuurissamme ja populaarimusiikin uranuurtajana.\nKun Bowie nyt jätti maallisen elämänsä, niin koko Blackstar-albumi itse asiassa sisältää tiettyinä selkeinäkin kerroksina myös Bowien oman kuolemansa käsittelyä, kohtaamista ja yleisölle esittelemistä. Niinpä Blackstar on tavallaan aivan tietoinen taideteos kuolemisestakin puhtaan teemallisesti. Bowiesta tuli nyt sen myötä ensimmäinen rockartisti, joka hyödynsi luomisessaan myös oman kuolemansa viimeiseen saakka ja näyttävällä ajoituksella. Se myös osoittaa, kuinka upeaa taidetta ja muutakin oleellista kontribuutiota yhteisölle voi vielä saada aikaiseksi jopa kuolemansairaanakin > Aivan viimeiseen saakka ei ole vielä myöhäistä! Siinä on toivoa kaikille luoville sieluille!\nEsim. juuri Lazarus-kappaleen sekä lyriikat että musiikkivideo ovatkin nyt tästä uudesta tilanteesta katsottaessa hyvin suoria jäähyväisviestejä. Tuolla alla lyriikkalainauksen sisällössä ei oikeastaan ole sen enempää selittelemistä siinä katsannossa. Musiikkivideossakin on samaa kuoleman ja jäähyväisten tematiikkaa vahvasti esillä - Mutta myös muutakin, joka palautuu osaksi tuohon reilua kuukautta aikaisemmin julkaistuun Blackstar-kappaleen sisältöön ja musiikkivideoon.\nNimittäin Lazarus-videossa on esillä mm. sama "musta tähti" -kirja, jota Bowie esitteli käsissään "diktaattorihahmona" Blackstar-videolla. Lazarus-videolla Bowien esittämä hahmo yrittää kiireisesti saada ko. kirjaan kirjoitetuksi ajatuksiaan > Vaikuttaa tulkintani mukaan siis siltä, että molemmissa videoissa Bowien oman kuolemansa käsittelyn ohella on toinen taso, jossa kuvataan aikamme länsimaisen yhteiskunnan sairautta, jossa "kuolema tai tuho hiipii sängyn alta", ja joka "tuottaa kriisin paniikissa kieroja ajattelijoita ja diktaattoreita"...\nSitten Lazarus-videossa tuon toisen tason tulkinnan mukaan "diktaattorihahmo" imeytyy kaappiin, josta kuolemaa esittänyt tyttöhahmo tuli vaatimaan Bowieta sairasvuoteelta "kuoleman omaksi". Tämä vetäytyminen saattaisi siis tarkoittaa myös, että "pahuus" lopulta voi vetäytyä pois maailmasta koloonsa, ja vapaus koittaa... No, Bowien oman kuoleman käsittelynsä katsannossa hän laulaakin kappaleella tulevansa vapaaksi > Enää ei roolit ja hahmot rasita David Robert Jonesia.\nBlackstar-videossa Bowien kuolemansa käsittelyä voidaan nähdä siinä esiintyvässä astronautin jäänteissä - Nimittäin Bowien varhaistuotannon kappaleessa "Space Oddity" hän esitteli hahmon "Major Tom", joka oli astronautti ja eräänlainen Bowien alter ego. Niinpä Blackstar-videolla "Major Tom" / astronautti tavallaan edustaa itse Bowieta, jonka "ruumis lentää mustaan tähteen", ja jonka "pääkallosta tulee palvontakohde" - Bowie siis näin maalasi itseironisesti oman kuolemansa siten, että hänen tähtensä eli maallinen elämänsä sammuu mustaksi, mutta hänen mielensä (päänsä) luoma tuotanto jää elämään juhlittuna perintönä edelleen.\nTäytyykin sanoa, että aikamoista ja hurjaakin mielikuvilla ja ajatuksilla leikittelyä Bowie osasi tähän joutsenlaulutematiikkaansa(kin) laittaa! - On syytä muistaa, että itse "Bowiekin" taisi olla vain yksi roolihahmo, joka näytteli omalla tavallaan mm. rocktähteä. Sitä hahmoa voidaan katsella sekä innovatiivisena ja uusia ajattelumalleja luoneena edelläkävijänä että länsimaiden kulloistakin rappiotilaa osoittaneena karikatyyrinä ja jopa hovinarrina.\nBowie tavallaan tällä roolileikittelyllään osoitti uransa aikana sen, kuinka länsimaiden viime vuosikymmeninä pahentuneessa ajatus-, yksilö- ja yhteisötaantumassa alkoi narsistien roolipelit ja itsekkyysleikit voimistumaan. Tietyssä mielessä toki voidaankin sanoa, että joillekin Bowien ura oli siinä mielessä antihumaani "inspiraatio". Eli Bowie oli yhtäältä rappion kekseliäs indikaattori, mutta toisaalta myös itsekin jopa äärinarsisti... Tavallaan noissa Blackstar- ja Lazarus-videoissa Bowie sellaisenkin viimeiseksi myöntää, olen havaitsevinani.\nSeuraavaksi ennen Lazarus-kappaleen video- ja lyriikkaosuutta laitan tähän siis vielä omakohtaisia muistojani ja mielipiteitäni joistakin Bowien kappaleista; nämä ovat lauluja, joista olen hänen tuotannostaan eniten pitänyt ja / tai jotka ovat eniten minuun vaikuttaneet. Listaan ne kronologisessa järjestyksessä aloittaen vanhimmasta päästä / lapsuudestani:\n>> Starman (video): Tämä kappale on ihka ensimmäinen muistoni lapsuudestani David Bowiesta; se oli silloin 70-luvun alkupuolella Suomessakin ahkerasti soitettu mm. radioissa, joten eipä sen kuulemiselta kait voinutkaan välttyä. Jotenkin siitä kuitenkin tuli minulle yksi niistä harvoista popkappaleista, jotka jäivät muistiini juuri jopa vain muutaman vuoden ikäisestä pikkupojasta alkaen. Laulun melodioissa oli silloin jotakin niin vetoavaa minuun, että siitä jäi voimakas muistijälki, vaikken sen ikäisenä voinutkaan ymmärtää laulun sanomaa tai sisältöä tai mitään kontekstia.\nMuita vastaavia siltä ajalta minuun yhtä lailla vaikuttaneita popkappaleita olivat myös mm.: The Sweet -yhtyeen jotkin laulut, Elton Johnin "Crocodile Rock", Tony Orlando feat. Dawnin (Tai Kai "Kuju" Hyttisen suomennettu versio) "Tie a Yellow Ribbon Round the Old Oak Tree", The Rubettesin "Sugar Baby Love", Cherin "Dark Lady" ja ABBA:n "Waterloo".\n>> Heroes (video): Tämän kappaleen olemassaolo julkaisuvuonnaan 1977 jäi minulta huomaamatta, tai ainakaan minulla ei ole selkeää muistikuvaa sen ensimmäisistä kuulemiskerroista - Selkeästi tutuksi tämä tulikin minulle vasta 80-luvun alkupuolella, kun muutenkin aloin enemmän kiinnostumaan populaarimusiikista, ja kun Bowien suosio oli silloin huipussaan. Suomessa tämä Bowien "Berliinikauden" käänne 70-luvun lopussa oli ilmeisesti liian avantgardea valtavirtasoittoon radioissa, ja ehkä pettymys 70-luvun alun glamrockkautensa faneille... Tosin eipä tämä kappale muuallakaan ollut suuren suuri listamenestys alussa, vaikka myöhemmin kappaleen klassikkoloisto on kasvanut todella isoon huippuunsa.\nHeroes-kappale on joka tapauksessa mielestäni seuraavana alla esiteltävän kappaleen lisäksi Bowien tuotannon hienoin ja eniten tykkäämäni. Bowie osasi erinomaisesti hyödyntää siinä tuolloin 70-luvun lopulla valtavirran alla hedelmällisesti jo ko. vuosikymmenen alusta saakka kehittyneitä krautrock-vaikutteita, kuten Kraftwerkia. Ja tiiminä tuotannossa hänellä oli aikansa parhaimpia ja innovatiivisimpia muusikkoja > Brian Eno ja Robert Fripp. Lisäksi etenkin juuri nykyisessä yhteiskunnallispoliittisessa vaiheessani ymmärrän ko. kappaleen sanoman hyvin - Se nostaa esille yksilön ja "meidän" vastavoiman eliitin "He" aiheuttamaa ankeutta ja tyranniaa vastaan.\n>> Ashes To Ashes (video): Tämä kappale on Bowien tuotannosta se ensimmäinen, joka heti tuoreeltaan teki minuun syvän vaikutuksen - Ensimmäinen laulun kuulemiskertani oli itse asiassa jossain talven 80-81 aikana Suomen television Levyraadissa, jossa esitettiin myös kappaleen innovatiivinen ja psykedeelinen musiikkivideo. Se itse asiassa olikin sykähdyttävin kokemus kokonaisuudessa, jopa jollain lailla hämmentävä ja pelottavakin ilmestys silloisen n. 10-vuotiaan pojan mielestä. Kappaleen musiikissa minua viehätti heti ja edelleen nykyäänkin erityisesti syntetisaattorisointien unenomaisen ja mahtipontisen maalaileva käyttö; etenkin kappaleen lopun nostatusvaiheessa, jossa lauletaan "My mother says to get things done, you better not mess with Major Tom", ja jossa se lopuksi haipuu sinfonialliseen syntetisaattorimassaan - Tämä kappale siis toi tematiikkaan takaisin Bowien astronautti -alter egon.\nKappaleen sekä musiikissa että videossa on itse asiassa myös mielenkiintoisesti populaarikulttuuriin itseensä liittyvää sisältöä > Tuolloin kappaleen julkaisuaikana loppukesällä 1980 Lontoossa oli nimittäin nousemassa uusi musiikki- ja tyylitrendi, jota alettiin sittemmin kutsumaan nimellä "uusromantiikka - New romantics", ja sen keskuspaikkana toimi ns. Blitz-klubi ja sitä trendiä nostattanut antaumuksellinen porukka.\nBowie oli tälle porukalle yksi tärkeä idoli ja inspiraation lähde, mutta sitten kävikin vastavuoroisesti niin, että Bowie itse tykästyi tähän uuteen tyyliin ja halusi sisällyttää sen piirteitä juuri tähän kappaleeseen. Tuolla videolla nähtävät neljä sivuhahmoa ovatkin Bowien juuri Blitz-klubin keskeisistä toimijoista valitsemiaan, kuten heistä Steve Strange, joka itse asiassa itsekin kuoli viime vuoden helmikuussa. Näin siis kävi ilmi, että inspiraatio voi kiertää vastavuoroisesti ihaillun ja ihailijan välillä, joka puolestaan osoittaa sitä, kuinka kanssaihmisiltä oppiminen on elämässä tärkeää.\n>> China Girl (video): Pari-kolme vuotta tuon em. kappaleen jälkeen Bowie halusi tuottaa läpikaupallisen albumin "Let's Dance", ja tämä kappale on siitä eniten tykkäämäni. Tässä vaiheessa Bowie oli hyvin paljon Suomessa esillä koko tämän albumin ja sen musiikkivideoidensa kera, koska tuona vuonna 1983 Bowiesta tuli Suomessa ylivoimaisesti kaikkein suosituin artisti. Tuo albumi itse asiassa teki maamme albumilistoilla jonkinlaisen ennätyksenkin ollen useita kuukausia putkeen listaykkösenä. Näin Bowie jätti Suomessa jälkeensä jopa tuon ajan suursuosikkiyhtyeet Duran Duranin ja Culture Clubin, mutta oli Bowie tässä vaiheessa ympäri maailmaakin uransa menestyneimmässä kohdassa.\nItse sain tämän Let's Dance -albumin vasta seuranneen vuoden helmikuussa syntymäpäivälahjakseni, mutta jo kesällä -83 minua viehätti paljon tämäkin Bowien vaihe, ja vaikka monien mielestä tämän albumin musiikki oli liian poppia ja sisällöllisesti köyhää pintakiiltoa. Voidaan toisaalta ajatella, ettei Bowien moninainen ura olisi ollut kokonainen, jos se ei olisi sisältänyt myös kyynisen kaupallista poptähtivaihetta.\nEhkä tämäkin tyyli oli Bowielle "vain" yksi roolihahmon muodostusaihe muiden joukossa, ja tarkoitus olisikin ollut vetää osoittelevasti pinnallinen poptähteys överiksi taideteoksen osana, jota koko Bowie itsekin itse asiassa oli... Joka tapauksessa mielestäni ainakin tässä China Girl -kappaleessa tuotanto on aikansa parasta ja musiikissa voidaan havaita tavallaan Bowien 70-luvun alun glamrockvaiheen ja 80-luvun popin onnistunutta risteytystä. Lisäksi tässäkin Bowie halusi työskennellä vain maailman parhaiden muusikkojen / tuottajien kanssa - Let's Dance -albumin tuotti 70-luvun lopun suursuosikkidiskoyhtye Chicin Nile Rodgers.\n>> I'm Afraid of Americans (video): Bowien tuotannossa 90-luku alkoi sitten olla vähän etäännyttävämpää minulle, mutta siellä tapahtui kuitenkin yksittäisiä valopilkkuja; varsinkin niissä tapauksissa, missä Bowie uskalsi rohkeasti ottaa vaikutteita sen ajan dance- ja alternative-musiikista nuoremmilta sukupolvilta - Tämä Nine Inch Nails -yhtyeen Trent Reznorin kanssa tehty kappale vuodelta 1997 on siitä esimerkki parhaimmasta päästä. Reznor esiintyy myös tuossa musiikkivideossa esittäen Bowieta uhkaavaa vainoajahahmoa. Kappale ottaakin kriittistä kantaa yhdysvaltalaiseen väkivaltakulttuuriin myös onnistuneesti.\n>> Girl Loves Me (video): Bowien uusi tuotanto jäi 90-luvun jälkeen itselleni aikaisempaa yhä tuntemattomammaksi, mutta viime marraskuussa kiinnostuin toden teolla uudestaan hänestä, kun tuo Blackstar-single ilmestyi. Viime perjantaina heti tuoreeltaan ennen kuolemaansa kuuntelinkin netistä tätä viimeiseksi jäänyttä albumiaan, ja sieltä tuon nimikappaleen ohella suurimmaksi suosikikseni on muodostunut tässä vaiheessa tämä "Girl Loves Me" -kappale - Siinä on hienosti takautuvia sävyjä esim. juuri em. Heroes- ja Ashes To Ashes -kappaleista, mutta myös hienosti uuttakin leikittelevää elinvoimaa sekoitettuna mukaan. Esim. lyyriikatkin ovat hauskat ja kiinnostavat tässä kappaleessa juuri siinä mielessä. Lukemani (en nyt muista lähdettä) mukaan ko. lyriikat ovat sekoitus Kellopeliappelsiini -elokuvaan ja kirjaan kehitetystä fantasiakielestä ja eräästä tietystä lontoolaisesta slangista.\nTähän päättyy oma muistokirjoitukseni David Bowien kuoleman johdosta.\nPalaan vielä päivittämään n. viikon kuluttua tähän perään uusimmat hittilistatiedot ainakin Britannian ja Yhdysvaltain osilta, kun nyt on odotettavissa lähiviikoiksi ainakin albumilistapuolella ja ehkä singlelistoillakin huikeaa ja ennen näkemättömän suurta David Bowien invaasiota - Ensimmäiset merkit viittaavat mm. siihen, että tämä Blackstar -albumi menee ylivoimaisesti listaykköseksi lähes kaikkialla päihittäen viimein Adelen "25"-albumin moniviikkoisen ykkösjuhlan, ja mukaan listojen kärkikahinointiin tulee Bowien vanhojakin albumeita ja singlejä...\nPäivitys maanantaina 18.1.2016 klo. 21:30: Nyt ovat selvillä viime viikon 2/2016 hittilistat, joiden mukaan voin nyt kertoa David Bowien albumi- ja singlelistoilla tapahtuneen invaasion luonteen >> Ensinnäkin odotetusti Bowien Blackstar-albumi ampaisi suoraan ja ylivoimaisesti ykköseksi myyntilistoilla melkein universaalisti kaikkialla (kuten mm. UK:ssa, USA:ssa ja täällä Suomessakin), mutta hauskana poikkeuksena näkyy olevan Unkari, jossa ainakin ensimmäisellä listaviikollaan ko. albumi tuli vain sijalle 11 - Tästä ko. albumin wikipedia-artikkelista voitte tarkastella tätä erikoisuutta.\nOdotettavissa oli myös Bowien vanhojen albumeiden ja hittikokoelmien uudestaan tuloa albumilistoilla - Näin tapahtuikin, ja parhaiten korkealle rynnistivät parin hittikokoelman lisäksi mm. albumit; "Hunky Dory", "The Rise and Fall of Ziggy Stardust", "Aladdin Sane", edellinen albuminsa "The Next Day", "Low", "Diamond Dogs" ja "Let's Dance". Suomessa uudestaan listoille tulleista menestynein vanha albuminsa (ei kokoelma) on "The Rise and Fall of Ziggy Stardust", mutta vasta sijalla 46.\nKotimaassaan Britanniassa Bowien vanhojen albumiensa (myös kokoelmat) invaasio on sen sijaan huikea - top 40 joukossa Blackstarin lisäksi on jopa 9 albumia --> David Bowie is the Starman of this week's Official Chart as the nation pays tribute to a music icon.\nLisäksi tämän viikon 3/2016 listaennusteen / väliaikapäivityksen mukaan Blackstar-albumille on tulossa toinenkin ykkösviikko ja monet vanhat albuminsa jatkavat myös listoilla edelleen > David Bowie's Blackstar set for a second week at Number 1.\nYhdysvalloissa on puolestaan erikoista, kuinka tämä Blackstar-albuminsa toi hänelle siellä vasta nyt ensimmäisen albumilistan ykkössijan! - Aikaisempi paras sijoitus oli edellisellä albumillaan "The Next Day" sijalla 2, mutta sitä ennen hänellä oli USA:ssa kuitenkin useita top 10 albumeita sekä 70- että 80-luvuilla.\nSinglelistojen puolella Bowien kappaleille ei ole syntynyt yhtä voimakasta suosiota kuin albumipuolella: Esim. Britannian singlelistalla parhaiten menestyneitä singlejään uudestaan listoille tulleista ovat mm. vuoden 1977 "Heroes" sijalla 12, vuoden 1973 "Life on Mars?" sijalla 16, vuoden 1972 "Starman" sijalla 18, vuoden 1983 "Let's Dance" sijalla 23 ja vuoden 1969 "Space Oddity" sijalla 24. Tuon viimeiseksi jääneen albuminsa kappaleista nimibiisi "Blackstar" ja "Lazarus" ovat jääneet niukasti top 40 -joukon ulkopuolelle.\nTämä hieman vähempi singlelistasuosio on osaltaan merkki siitä, kuinka singlelistoilla hallitsevat yleensä lähinnä nuoret ja tuoreet artistit / bändit vanhojen jäädessä lähes poikkeuksetta jalkoihin - Esim. viime kuukausina molemmin puolin Atlanttia singlelistoilla (UK ja USA) on ollut suorastaan ennen näkemätöntä Justin Bieberin ja monien muidenkin kanadalaisten artistien invaasiota - Esim. UK:ssa Bieberillä on ollut viime aikoina parhaimmillaan yhtä aikaa kaikki kolme kärkisijaa hallussa, mitä ei ole kenelläkään muulla artistilla historiassa tapahtunut: Eipä edes Bowiella ole ollut siihen nyt saumoja sekoittaa pakkaa.\nDavid Bowie: Lazarus - Video\nLyriikat: "Look up here, I'm in Heaven!\nAin't that just like me?".\nLabels: Blackstar -albumi, David Bowie, David Bowien kuolema 10.1.2016, Lazarus -biisi, musiikki, pop- ja rocklyriikat, populaarikulttuuri, sosiologia, Steve Strange, transatlanttinen rappio, videot, yhteiskunta


Suklaata ja Kahvia: Vauva 10kk\nNeljä uutta hammasta. Miettikääpäs sitä. Vauva on saanut neljä uutta hammasta muutaman viikon sisällä. Kymmenennen ikäkuukauden aikana vauva oli siis usein melko ärtynyt ja huonolla päällä, ja öisiä huutokeikkojakin tuli muutamia, mutta siitä selvittiin ja nyt vauvalla on yhteensä kuusi hammasta. Alaetuhampaat vauvalla jo olivat ennestään, ja nyt on myöskin yksi sivuhammas alhaalla, ja kolme ylähammasta. Ja kyllä kelpaa nyt järsiä keksejä, riisikakkuja, omenanpaloja, kaikenlaista mukavan rauskuvaa jota aikaisemmin vain nuoleskeltiin.\nTaidoista seisominen on kehittynyt huimasti. Vauva pysyy seisoma-asennossa pitkiäkin aikoja, ilman tukea. Uusia taitoja ovat heiluttaminen ja taputtaminen. Taputtamisesta on tullut myös hauska leikki - vauva taputtaa, katsoo silmiin ja odottaa. Ja taputtaa lisää. Ja odottaa. Ja sitten kun vanhemmat (tai kuka tahansa tuijotuksen kohteena oleva) taputtaa takaisin, niin siitäkös vasta riemu repeää.\nToinen hauska leikki on piiloutuminen. Vauva piiloutuu paidan helman, peiton, viltin, unirätin, tai minkä tahansa taakse nostamalla sen kasvoilleen muutamaksi sekunniksi. Ja repäisee sen alas ja nauraa, tässä minä olen. Hauska leikki. Vähän väsyttävää tosin kun sitä aletaan leikkiä kolmelta yöllä vanhempien sängyssä, kuten tässä taannoin. Vaikka väsytti niin pirusti, oli pakko nauraa hassuttelijalle.\nSyöminen menee ihan hyvin. Vauva vetelee nykyään melko isoja annoksia. Itseä tosin vähän mietityttää se että vauva auliisti nakertelee keksejä, riisikakkuja ja maissinaksuja, mutta vihannes- ja hedelmäpalat useimmiten heitetään suurieleisesti lattialle, tai muussataan käsissä ja levitetään ympäriinsä. Suuhun ne löytävät tiensä harvoin (keksit taas aina...). Toinen asia joka mietityttää on se että valmisruokapurkit kyllä uppoavat vauvaan, yksi iso purkki (n. 200g) on hetkessä tuhottu. Äidin rakkaudella ja suurella vaivalla väsätyt tekeleet menevät alas kyllä, mutta huomattavasti pienemmin suosionosoituksin. Okei, en ole mikään keittiön kuningatar, mutta ne maistuvat ihan yhtä hyviltä kuin purkkiruoatkin! Mieskin usein pyytää että tekisin meille samaa ruokaa kuin vauvalle, on kuulemma paljon parempaa ja huolellisemmin tehty kuin mun pöperöt meille kahdelle aikuiselle vain...\nYks uusi taito on muuten Darth Vader hengitys. Vauva laittaa suunsa suppuun, ja hengittää kohisten sen kautta, sillä samalla tavalla kuin Darth Vader hengittää. Me repeillään täällä sille, ei hajuakaan miksi vauva on alkanut tätä tekemään.\nDarth Vader naama\nMä muuten yritän kirjoittaa nämä vauvakehityspostaukset vauvan "kuukausisynttäreiden" aikaan ja nimikoin sen mukaan postauksen. Vauva on siis juuri täyttänyt kymmenen kuukautta, mutta nuo kehitysvaiheet ja tavat joita kuvaan ovat tapahtuneet edellisen kuukauden aikana, eli kun vauva oli yhdeksän kuukautta (tai vaihtoehtoisesti kymmenennellä ikäkuullaan). En nyt tiedä kuinka loogista tämä on, mutta tuli vain mieleen että ehkä se on vähän hämmentävää. Mut nyt ei enää voi mitään vaan näin edetään.\nKiitoksia vastauksista kyselyyn! Jos et ole vielä ehtinyt antamaan mielipidettäsi siitä mitä tähän blogiin pitäisi kirjoitella enemmän, suunnistathan oikeaan yläkulmaan klikkailemaan. Suosituin kategoria saa vaikka teemaviikon, jos se vaikka innostaisi teitä loppuja äänestämään!\nLähettänyt suklaasydän / Suklaata ja Kahvia klo 12.07\nHilma 9. huhtikuuta 2014 klo 13.33\nEi kannata olla huolissaa, vaikka purkkiruoat maistuukin paremmin kuin äidin tekemät. mä aikoinaan lopetin alkuunsas soseiden tekemisen, kun sillä ei saanut kuin itkua aikaiseksi. Purkeilla mentiin ja ihan terve lapsi tuosta on kasvanut. Ekan kerran suostui maistamaan "oikeaa" ruokaa 1v1kk iässä, jouluaattona, porkkanalaatikkoa ja kinkkua. Siitä se lähti ja nyt 3.5v ei kaupan einesruuat oikein edes kelpaa...\nsuklaasydän / Suklaata ja Kahvia 9. huhtikuuta 2014 klo 23.01\nKiitoksia lohdutuksesta :) Hyvä että noinkin voi sit käydä, oon nimittäin jo miettinyt että ollaankohan me kasvatettu nirsoilija kun ollaan (tai minä lähinnä) oltu niin arkoja sormiruokailussa ja aina silloin tällöin turvaudutaan muuhunkin kuin kotitehtyihin luomumössöihin... Okei, peli siis ei ole vielä menetetty :D\nlena / london and beyond 10. huhtikuuta 2014 klo 11.10\ntätä sun blogia on tosi kiva lukea vaikkei vauvaa minulla olekaan - Muiden Lontoon suomalaisten kuulumiset kiinnostaa aina. :) Ihania kuvia pienestä!\nsuklaasydän / Suklaata ja Kahvia 10. huhtikuuta 2014 klo 19.59\nKiitos :) Mäkin käyn useimmiten juurikin lontoolaissuomalaisten blogihiekkalaatikoilla tarkastelemassa elämänmenoa muissa post codeissa :) Suomalaisia seurailen kans, mut vähän vähemmän.\nRiikka W 10. huhtikuuta 2014 klo 21.38\nTaas niin suloisia kuvia! Meidän 1 vuotiaalla ei vielä yhtään hammasta, eek!\nOnnea toihin paluuseen ja uuteen tyohon, itsellä paluu toihin heti pääsiäisen jälkeen. Onneksi kuitenkin Perjantait vapaat niin pääsee Tumble Totseihin. Jään odottamaan tarinoitasi tästä tyohon paluu aiheesta.\nsuklaasydän / Suklaata ja Kahvia 11. huhtikuuta 2014 klo 22.24\nO-ou, no eiköhän ne pian ilmaannu :) Kiitoksia, vähän jo jännää töihinplauu. Taidetaan muuten palata samoihin aikoihin töihin, mulla on eka päivä kans pääsiäisen jälkeen. Kiva kun saat perjantait vapaaksi! Mä aloitan täysiaikaisena, saa nähdä jos pystyn säätään työaikoja niin että näen tyttöä mahd paljon...


Ultimate Hämähäkkimies™- asu lapsille, tilaa Naamiaisasut lapsille Vegaoo.fi:ltä\nUltimate Hämähäkkimies™- asu lapsille\nHaalari , Päähine\n110 - 116 cm (5-6 vuotta) - Ei varastossa -\n7-8 vuotta (117 - 128 cm) - Ei varastossa -\n5,24 € Alviton summa 6,29 €\nMarvel™: Spider-Man-muovifiguriini 9 cm\n98 - 104cm (3-4 vuotta) 4YJ9E279\nNäe maailma supersankarin silmin!\nTämä lapsille suunniteltu asu on Ultimate SpiderMan™:n virallisten käyttöoikeuksien alainen. Se koostuu haalarista sekä päähineestä (sukat eivät kuulu asuun). Haalarin rinnus ja pitkät hihat ovat kiiltävää, kirkkaanpunaista kangasta, joka on kevyesti topattu antamaan Hämähäkkimiehelle supersankarin lihakset! Rintakehän keskelle on lisäksi painettu suuri, musta hämähäkki. Lahkeet ovat joustavaa, tummansinistä kangasta punaisia pohkeita lukuunottamatta. Asu aukeaa selkäpuolelta tarranauhoilla. Päähine on kiiltävästä, punaisesta muovista valmistettu naamari, johon on painettu hämähäkinseittiä muistuttavia, mustia kuvioita. Silmien kohdalla on valkoisella ja mustalla reunustetut aukot. Tämä mukava ja aidonnäköinen supersankarin asu on taatusti yksi naamiaisten upeimmista!\nSpiderman™ - Naamiaisasut lapsille


Heli Hämäläinen: Šiivilän joulukalenteri lentää kuin Šiivilä\nŠiivilän joulukalenteri lentää kuin Šiivilä\nPilailuhenkinen kansanmusiikkiyhtyeemme Šiivilä innostui ennen joulua irrottelemaan käsinukeillani. Jäsen Rebo asetteli kilisevät sormisymbaalit apinan kätösiin, ja kas, uusi hahmo oli syntynyt. Veikeää, lautasia hakkaavaa apinaa oli kuvattava videolle. Tuloksena syntyikin kokonainen joulukalenteri.\nŠiivilän joulukalenterista on tullut jonkinlainen hitti. Sitä katsovat lapset, teinit ja aikuiset. Lapsukaisia kuulemma viehättävät murisevat karhut ja söpöt eläimet. Teinejä huvittaa elukoitten lievästi anarkistinen ote ja taipumus erilaisten hokemien käyttöön. Onpa joissakin jaksoissa (luukut 14 ja 21) myös Taistelu-Jaska-vaikutteita. Aikuiset taasen huomaavat kalenterista yhteiskunnallisia ja sosiaalista käyttäytymistä problematisoivia sävyjä. Ensimmäinen syväanalyysi on ilmestynyt hiireltä. Muutenkin on ollut äärimmäisen kiinnostavaa kuulla kommentteja ja tulkintoja luukkujen sisällöistä. Lisäksi on hauska huomata, kuinka absurdiin taipuvainen huumori puree kaikenikäisiin.\nJoulukalenteri on pian lopussa. Sitä on ollut hirmuisen hauska tehdä. Vielä hauskempaa on, kun esimerkillinen äitini Ihme-Mirkku innostui kalenterista niin, että toimitti minulle vielä lisää käsinukkeja ("Taunot" eli Mauno, Rauno, Kauno, Esko ja Hubert). Savolaisen kettuhahmon ilmestyminen joukkoon oli puolestaan henkilö E:n ansiota. Ensimmäiset jaksot nähtyään hän antoi oman käsinukkekettunsa Revolle ja totesi, että sillä voisi olla käyttöä.\nNäyttää siltä, että käsinukkeilu tulee saamaan jatkoa. Ei tätä malta nyt lopettaa, kun homma on sopivasti lähtenyt käsistä.\nKynäillyt Heli H. klo 12.24\nTunnisteet: "Taide", Internet, Kulttuuri, Käsinuket, Media, Musiikki, Näytteleminen, Šiivilä, Taiteilu, Teatteri


Tähtiä itseään muistuttavassa muodostelmassa — Veli Pesonen\nTähtiä itseään muistuttavassa muodostelmassa\n14.4.2018 06:21 Veli Pesonen\nThe Damned julkaisi reilun yhdeksän vuoden tauon jälkeen uuden albumin Evil Spirits. Edellistä levyä vaivasi tietty demon-kaltaisuus ja tällä kertaa oli toimeen pestattu kreditoitu maailmanluokan tuottaja Tony Visconti. Jälki onkin viimeisteltyä enkä ainakaan minä olisi etukäteen osannut aavistaa että albumi tuo mieleen lähinnä kaksi suomalaista taiteilijaa, Katri Helena Kalaojan ja Albert Järvisen. Luulen että vertailuni tekee kunniaa kaikille osapuolille.\nThe Damned on muuttanut asukkaiksi itseään muistuttavaan spektaakkeliin ja kappaleiden häpeämätöntä eskapismia voi pitää täydellisenä antiteesinä yhtyeen debyyttialbumin raa’alle estetiikalle. Sointipinnat ovat järjestään laakeita ja paikoitellen niissä tapahtuvat muutokset panevat epäilemään onko äänitysstudion tarkkaamon kompressoreista tullut orkesterin pääasiallinen instrumentti. Laakeus pyrkii spektaakkelimaisuuteen ja spektaakkeli pyrkii eskapistisuuteen.\nKappalemateriaali vain on ainakin puolessa levyyn sisältyvistä kymmenestä laulusta sen verran hyvää ettei välttämättä olisi tarvinnut. Ei välttämättä olisi tarvinnut rakentaa jonkinlaista nukkekotia jossa musiikkinumerot ja niiden esittäjät voivat pyöriä siististi sijoillaan. Sävelmien pääpaino keskittyy melodramaattisiin sointukulkuihin, tai oikeammin sointukulkujen melodramaattisuuteen. Tämä tapahtuu melodian kiinnostavuuden kustannuksella; usein Dave Vanianin taidokkaasti laulamat melodiat suorastaan häveliäästi peittyvät samaan laakeuden kaapuun kuin orkestraatio ja sen sointikin: inspiroituneisuus ei aina ole niiden parasta antia. Tämä synnyttää mielleyhtymiä brittiläiseen joka kodin auditiiviseen peruskalustukseen kuten Sandie Shaw, Cilla Black (Britannian historian kenties suosituin mediahahmo jonka muistomerkki Liverpoolin Mathew Streetillä muistuttaa krusifiksia), Petula Clark ja tietenkin Dusty Springfield. Naisia. Sivumennen sanoen kuka tahansa iskelmälaulaja olisi otettu näinkin hyvästä kappalevalikoimasta kuin Evil Spiritsillä on puhe.\n“The big girl I am” herjasi kitaristi Captain Sensible itseään eräässä haastattelussa taannoin. Sensiblen kitarointi on Evil Spiritsillä kautta linjan monipuolista ja moni-ilmeistä. Nimikappaleen lopulla pyöritään modaalisen jazzin maailmoissa mikä panee kysymään, olikohan tällä nyt enää jotain tekemistä punkin kanssa. Paikoitellen Sensiblen ajatusmaailma muistuttaa hyvin elävästi Albert Järvisestä; Alpohan se aikoinaan viskasi plektroja punkkareiden jalkojen juureen ja huusi “soittakaa punkit kovaa ja väärin”.\nYhtyeeseen palannut basisti Paul Gray on oma itsensä, kihelmöivä taituri jonka kinemaattiset kuviot viettävät etuviistoon pelastaen sen mikä hieman tylsän rumpali Andrew Pinchingin tasapaksuudesta jää yli. Ehkä Captain Sensible haluaa juuri tuollaisen rumpalin eikä valovoimaista vääntäjää Rat Scabiesia. Bassokuviot ovat riippuvaisia laulumelodioista ja se, etteivät Black Albumilla (1980) laulumelodiat saaneet ylleen latteuden sädekehää ja basismikin pääsi täysiin oikeuksiinsa, lienee näiden kahden albumin suurin ero. Kyllä, se on myös laatuero.\nUrkuri Monty Oxymoronin Farfisa-estetiikka alleviivaa aiemminkin havainnoitua rakkautta amerikkalaisia Nuggets-bändejä kohtaan. Nämä olivat usein “yhden hitin ihmeitä” jotka matkivat brittiläistä The Rolling Stonesia. Ilmeisesti koskettimistolla soitetut puhallin- ja jousistemmat etsiytyvät aitoviihteellisen eksotismin hengessä latinalaisamerikkalaisiin ja villin lännen maisemiin. Kinemaattisuudelle syntyy käyttöä elokuvallisina viittauksina James Bondista Sergio Leoneen. Jalat pysyvät tukevasti 1960-luvulla. Elämme Technicolor-maailmassa jonka ylle tuotantojäljen laakeus heittää oman pölykerroksensa.\nEhkä hiukan pölyinen Evil Spirits sitten on se todellinen ja lopullinen goottirocklevy jonka The Damned on aina halunnut tehdä? Ehkä esillepanon taide on taiteenlaji johon yhtye on tähänkin mennessä pyrkinyt, mikä synnyttää verrannon Katri Helenaan.\nCilla Black on symbolinen uhri, moderni Jeesus-hahmo, jonka elämää ja tekoja The Damnedin Evil Spirits muistelee hautaustoimiston asiallisessa tyyneydessä. Vähempikin asiallisuus olisi minulle kelvannut.\nKulttuuri Miksi minä en ole onnellinen? Juhani Vehmaskangas\nKulttuuri Satiirin kuti ja huti Väinö Immonen


Täsmäsää Storstensörarna, Kokkola - Foreca.fi\nSää Storstensörarna, Kokkola\nAamulla heikkoa sadetta, päivällä pilvistä, illalla ja yöllä melkein selkeää. Kuluvan päivän ylin lämpötila on +8 astetta ja alin +5 astetta. Vuorokauden sademäärä on yhteensä 0,7 mm.\nPäivällä pilvistä, illalla ajoittaista sadetta, aamulla ja yöllä melko pilvistä. Huomisen päivän ylin lämpötila on +5 astetta ja alin +4 astetta. Vuorokauden sademäärä on yhteensä 3,4 mm.


Reikäpelin nuorten Suomen mestarit selvillä | FinnishGolf.com\nFinnair Junior Tour, juniorit\nReikäpelin nuorten Suomen mestarit selvillä\nheinäkuu 30, 2015 • 0 Comments\nFinnair Junior Tourin kahdeksas osakilpailun SM -reikäpelien semifinaalit ja finaalit pelattiin tänään torstaina Alastarossa.\nAamun välierissä nähtiin erittäin tiukkoja ja jännittäviä otteluita eikä yllätyksiltäkään vältytty. Ennalta ehkä kovin yllätys koettiin pojat 18 sarjassa, kun Nokia River Golfin Ville Väkiparta nousi viimeisen reiän 10 -metrisellä foregreeniltä putatulla eagle-putillaan tasoihin Oliver Lindelliä vastaan, voittaen lopulta ottelun ensimmäisellä jatkoreiällä birdiellä. Finaalissa Väkiparta sai vastaansa HGK:n Martin Plukan.\nMyös tytöt 18 sarjassa toinen finaalipaikka ratkaistiin jatkorei`illä. Ronja Taipale käänsi Emilia Tukiaista vastaan ottelun edukseen kolmannella jatkoreiällä.\n16 -vuotiaiden tyttöjen toinen välieräottelu oli juuri niin tasainen kuin ennalta uskalsi odottaa. Vastakkain ottelussa asettuivat maajoukkuekaverukset, Kanava Golfin Anna Backman ja Aura Golfin Elina Saksa. Kovatasoinen ottelu päättyi lopulta viimeisellä greenillä Saksan 1/0 voittoon.\n16 -vuotiaiden poikien sarjan finaaliin matkasivat suoraan European Young Mastersista, Sveitsistä Alastaroon saapuneet SHG:n Perre Papunen sekä Nevas Golfin Matias Honkala.\nTuomas Nukari ja Rasmus Karlsson olivat 21 -vuotiaiden poikien finaalipari ja Petra Salko, sekä Ellinoora Moisio tyttöjen.\nRonja Taipale Ida Horttanainen Bettiina Törmänen\nTiukin mestaruustaisto käytiin loppuen lopuksi 18 -vuotiaiden tyttöjen sarjassa, kun Tarina Golfin Iida Horttanainen ja Master Golfin Ronja Taipale tahkosivat Alastaron golf-kenttää peräti 24 reikää. Molemmat tytöt takoivat tasaisesti pareja viisi ensimmäistä jatkoreikää ja ratkaisu syntyi vasta kuudennella jatkoreiällä Horttanaisen bogeyhin. Näin Taipaleesta leivottiin Suomen mestari.\nPronssiottelussa Kokkola Golfin Bettiina Törmänen otti pronssia voittaen Karelia Golfin Emilia Tukiaisen 1/0.\nMartin Plukka Ville Väkiparta Oliver Lindell\n18 -vuotiaiden poikien sarjassa Martin Plukka väänsi lopulta voiton Ville Väkiparrasta. Plukka pääsi kierroksen alussa jo 4:n reiän johtoon, mutta takaysin alussa kolmen bogeyn putki toi Väkiparran mukaan otteluun. Plukka teki kuitenkin birdiet väylille 13 ja 16, jolle ottelu päättyi luvuin 3/2.\nVirvik Golfin Oliver Lindell voitti selkein 5/3 luvuin Kanavagolfin Nicolas Jenkingsin, ottaen pronssisen mitalin.\nPerre Papunen Matias Honkala Leevi Vellamo\nPojat 16 -sarjan finaali oli tasainen taisto. Kierroksen alkupuolella 2up tilanteen itselleen hankkinut Perre Papunen löi 17:nnellä avauksen oikealle, josta tuloksena oli bogey. Viimeisellä reiällä Papunen puttasi 5 metrisen birdiensä sisään ja kun Honkalan eagle chippi ei mennyt sisään, juhli Papunen Suomen mestaruutta. Matias Honkalalle hopeaa.\nPronssiottelussa Archipelagia Golfin Leevi Vellamo voitti pronssia 2/0 lukemin Vuosaari Golfin Alvar Kässistä.\nDaniella Barret Elina Saksa Anna Backman\n16 -vuotiaiden tyttöjen finaali muodostui Aura Golfin tyttöjen väliseksi taisteluksi. Välierässä Anna Backmanin voittanut Elina Saksa kohtasi maajoukkue- ja seurakaverinsa Daniella Barrettin. Tyttöjen ottelu oli jälleen erittäin tasainen.\nAlkukierroksen Barrett oli ottelussa aavistuksen verran niskan päällä, mutta Saksa käänsi edun itselleen 14:nnellä väylällä tekemällä birdien. Barrett tasasi ottelun 17:n pitkällä birdie-putilla. 18:nnelle molemmat tekivät parit ja ottelu ratkesi ensimmäisellä jatkoreiällä Barrettin birdiehen. Barrettille SM -kultaa ja Saksalle hopeaa. Barret kiitteli caddienä toiminutta Harjattula Golfin Katri Bakkeria hyvän fiiliksen ylläpitämisestä.\nKanava Golfin Anna Backman voitti pronssiottelussa Aura Golfin Iida Rissasen luvuin 4/3, ottaen pronssisen mitalin.\nPetra Salko Ellinoora Moisio Ida Kaukinen\n21 -vuotiaien tyttöjen sarjan finaali ratkesi Harjattula Golfin Petra Salkolle melko selvin lukemin 5/4. Salkolle Suomen mestaruus ja Archipelagia Golfin Ellinoora Moisiolle hopeaa. Sarfik Golfin Ida Kaukinen voitti pronssiottelussa Ålands Golfklubbin Emma Lindmanin luvuin 4/3.\nTuomas Nukari Rasmus Karlsson Joni Usvala\nJos meni 21 -vuotiaiden tyttöjen mestaruus selvin lukemin, niin poikien puolella oli huomattavasti tasaisempaa. Tasaisen väännön jälkeen Nordcenterin Rasmus Karlsson onnistui vielä tasaamaan ottelun 16:nnella väylällä, mutta heti perään tullut bogey siirsi Tawast Golfin Tuomas Nukarin jälleen johtoon. Kun viimeinen väylä tasattiin pareilla, voitti Nukari Suomen mestaruuden 1/0. Rasmus Karlssonille hopeaa.\nPronssiottelussa Lahden Golfin Joni Usvala voitti Espoon Golfseuran William Rönnholmin lukemin 3/2, ottaen pronssisen mitalin.\nMitalistien kuvat: Antero Lindell\n← Veikkaa paras CreditGate24 Openin suomalainen kilpailu käyntiin\nKrista Bakker upeaan voittoon Letasin Hampurin kisassa →


Myydään Rivitalo 3 huonetta - Vantaa Ilola Ilolantie 4 - Etuovi.com 1174225\nEtusivu > Vantaa > Ilola > Kohde 1174225\n3 huonetta, keittiö, sauna, kylpyhuone, erillinen , 79,0 m², 215 000 €\nRivitalo, Vantaa, Ilola, Ilolantie 4\nEsittelijänä: Satu Wahlman\nPuhelin: 0400 451 276\nPerheasunto kahdessa kerroksessa. Omaan kotiin pääset 108.044,78 eurolla, loput yhtiön pitkäaikaista lainaa (106.955,22 €). Yhtiölainen 2 ensimmäistä vuotta ovat lyhennysvapaat alkaen 20.3.2016, jonka aikana maksetaan vain koronosuus. Huoneiston sauna osasto kunnostettu hiljattain. Asuntoon kuuluu myös aurinkoinen oma piha. Kysy myös muita yhtiössä myynnissä olevia huoneistoja. Tervetuloa tutustumaan.\nRivitalo, 3 huonetta, keittiö, sauna, kylpyhuone, erillinen 79,0 m², 215 000 €\nIlolantie 4, 01390 Vantaa\n3 huonetta , keittiö , sauna , kylpyhuone , erillinen Huoneita:\n(Myyntihinta 108 044,78 € + Velkaosuus 106 955,22 €)\n108 044,78 € Velkaosuus:\n106 955,22 €\n2 721,52 € / m²\n485,85 € / kk\n(Hoitovastike 308,10 € / kk + Rahoitusvastike 177,75 € / kk)\nYhtiölainan 2 ensimmäistä vuotta ovat lyhennysvapaata alkaen 20.3.2016, jonka aikana maksetaan vain koronosuus. Arvioitu rahoitusvastike lyhennysvapaan jälkeen (lyhennys+korko) on 6,82 euroa/osakkeen lukumäärä/kk. Huom! Myyntihinta sisältää myös lainaosuuden (erillislaina 1) 52.731,90 euroa, joka on maksettava pois kaupanteossa.\nJääkaappi/pakastin, sähköliesi, liesituuletin hormiinLattiamateriaalit: LaminaattiSeinämateriaalit: Maalattu\nKylpyhuone, suihku, pesukoneliitäntä, erillinen wc, sähkösaunaSeinämateriaali: Laatta, erillinen wc maalattuLattiamateriaali: Laatta, erillinen wc muovi\nLattiamateriaalit: Muovi, laminaattiSeinämateriaalit: Maalattu\nAs. Oy Vantaan Ilolantie 4\n1. Asunto Oy Ilolantie 4 tulee hakemaan rakennuslupaa täydennysrakentamista varten (yhtiöjärjestyksen mukaan huoneistot C19-C26).\t2. Mahdolliset tulevat osakkeet tulee merkitsemään Huhtanen Capital Oy.\t3. Kaikista rakennuslupaan liittyvistä kustannuksista vastaa Huhtanen Capital Oy.\t4. Huhtanen Capital Oy vastaa kaikista rakennuttajan velvollisuuksista, rakentamisen kustannuksista, velvoitteista,\tliittymistä sekä muista vastuista taloyhtiöön päin mukaan lukien vakuudet ja vakuutukset.\t5. Mahdollisesta uudesta lainasta vastaavat huoneistot C19-C26 eikä huoneistoilla C19-C26 ole vastuita vanhojen lainojen osalta.\t6. Uuteen rakennukseen liittyvät rakentajan takuut ja vastuut koskevat ainoastaan huoneistoja C19-C26.Ostajalle aiheutuvat kustannukset: Ei tiedossa olevia kustannuksia\npiha-autopaikkoja: 22, lisätietoa: Autopaikka vuokrat ovat 15,00 euroa/paikka/kk ja 10,00 euroa/ (kylmä) paikka/kk.\n2015 ulko-ovien huoltomaalaus, Pergoloiden rungot, 2012-2014 kylpyhuoneiden ja joidenkin saunojen saneeraus, 2012 lämmönvaihtimien uusinta, IV-kanavien nuohous ja säätö, 2008 lukituksen uudelleen sarjoitus.\nJulkisivujen maalaus (ei kustannuksia uusille osakkaille)\n6 622,0 m²\nKoulut: mm. Ilolan koulu (n. 0.5 km)\nLähipalvelut: Leinelän seisake (Kehärata) (n. 1.9 km)\nPäiväkodit: mm. Eppilän Päiväkoti (n. 0.5 km)\nNäkymät ikkunoista: länsi, itäpihallekadulle Pihan kuvaus:\nHei! Haluaisin lisätietoja kohteesta: Ilolantie 4, Ilola, Vantaa (http://www.etuovi.com/kohde/1174225).\nFI:1174225, AI:538097, CT:2016-05-10T13:16:05.037+03:00, MT:2016-10-19T15:15:04.719+03:00, PT:2016-05-10T13:16:05.011+03:00, OI:1005, DISI:706, CIC:1174225


Varmennepalveluympäristön käyttöpalveluiden tuotanto siirtyy Väestörekisterikeskuksesta Valtion tieto- ja viestintätekniikkakeskus Valtorin vastuulle 1.5.2018 - - Valtori\nGovernment ICT Centre Valtori 1.5.2018 9.00\nVäestörekisterikeskuksen varmennepalveluympäristön käyttöpalvelut siirtyvät 1.5.2018 Valtion tieto- ja viestintätekniikkakeskus Valtorin vastuulle. Samalla myös tuotanto- ja käyttöpalveluista vastaava henkilöstö siirtyy Valtorin työntekijöiksi vanhoina työntekijöinä.\nPalvelut siirtyvät Valtorin vastuulle siinä muodossa kuin ne ovat siirtohetkellä (ns. ”as is -periaate”), ja mahdolliset muutokset tuotantomalleihin toteutetaan yhteistyössä Väestörekisterikeskuksen kanssa kuuden kuukauden siirtymäajan puitteissa.\nMuutos ei edellytä varmennepalveluja käyttäviltä asiakkailta toimenpiteitä eikä muutoksella ole vaikutuksia sopimuksiin. Väestörekisterikeskus tuottaa edelleen varsinaiset varmennepalvelut asiakkailleen ja asiakkaat ottavat kaikissa varmennepalveluihin liittyvissä kysymyksissä yhteyttä Väestörekisterikeskukseen.\n”Suunniteltu muutos selkeyttää Väestörekisterikeskuksesta ja maistraateista muodostuvan uuden viraston roolia suhteessa Valtoriin siten, että kaikki viraston ICT-käyttöpalvelut tuotetaan TORI-lain mukaisesti Valtorin kautta. Muutoksella myös taataan käyttöpalveluympäristön ylläpitoon ja kehittämiseen riittävät resurssit”, kertoo ICT-johtaja Pekka Rehn Väestörekisterikeskuksesta.\n”Varmennepalveluiden käyttöpalveluiden siirtäminen Valtoriin on jatkumo sille, että Valtorille siirretään kaikki perustietotekniikkapalvelut. Valtori tuntee erityistä vastuuta siitä, että näin toimintokriittisen palvelun osalta olemme löytäneet Väestörekisterikeskuksen kanssa yhteisen näkemyksen niistä tehtävistä ja rooleista, jotka mahdollistavat sen, että Väestörekisterikeskus voi keskittyä omaan rooliinsa digitalisaation kehittäjänä. Valtori toivottaa uudet työntekijät tervetulleiksi Valtoriin”, painottaa asiakkuusjohtaja Mikko Vuorikoski Valtorista.\nVäestörekisterikeskus, ICT-johtaja Pekka Rehn, p. 0295 53 5046, etunimi.sukunimi[at]vrk.fi\nValtion tieto- ja viestintätekniikkakeskus Valtori, asiakkuusjohtaja Mikko Vuorikoski, p. 0295 50 5070, etunimi.sukunimi[at]valtori.fi


Tekoälyn ja ohjelmistorobotiikan hyödyntäminen HR-prosesseissa : Case Poliisihallitus - Theseus\nValtionhallinnon tuottavuustavoitteena on, että 10 vuoden kuluessa valtion HR-palvelut tuotetaan 20 % tehokkaammin kuin vuonna 2017. Säästövaikutuksen arvioidaan olevan noin 15,2 miljoonaa euroa. Poliisihallitukselle tehdyn kehittämishankkeen tavoitteena oli yhteistyössä organisaation HR-asiantuntijoiden kanssa tunnistaa niitä prosesseja, joissa voitaisiin hyödyntää tekoälytekniikoita tai ohjelmistorobotiikkaa sekä tuottaa kehittämissuunnitelma seuraavia kehittämistoimenpiteitä varten. Hankkeessa keskityttiin HR:n asiakaspalveluun ja julkiseen rekrytointiin.\nTeoreettinen viitekehys muodostuu tekoälystä, ohjelmistorobotiikasta sekä prossien kehittämisestä ja henkilöstöjohtamisesta. Kehittämishankkeen tutkimuksellisessa osuudessa hyödynnettiin tapaustutkimuksen elementtejä. Ryhmähaastatteluna kartoitettiin HR:n asiakaspalvelun nykytilaa ja kehittämiskohteita sekä pohdittiin chatbotin soveltuvuutta toimintaan. Rekrytointiprosessin kehittämiskohteita tunnistettiin ja arvioitiin työpajoissa.\nTuloksien mukaan chatbotin hyödyntämisessä osana HR:n asiakaspalvelua on hyötyjä, mutta myös haasteita. Rekrytointiprosessissa on tunnistettavissa aliprosesseja, joissa voitaisiin hyödyntää tekoälyä tai ohjelmistorobotiikkaa. Prosessien kehittämisellä ja uusien teknologioiden hyödyntämisellä on mahdollista muuttaa HR-asiantuntijoiden tehtävien painopistettä tukemaan entistä paremmin esimiestyötä ja johtoa. Operatiivisia HR-tehtäviä ei voida jättää tekemättä, mutta niiden toteuttamistapaa tulee tarkastella kriittisesti.


KTP – Vetäjä hakee\nTalvicupeista vauhtia kesäkauteen\nKotimaiset futissarjat pyörähtävät käyntiin vasta huhti–toukokuussa, joten härmäläisten jalkapallointoilijoiden talvi on ollut jälleen pitkä kuin nälkävuosi. Piristystä kaamoksen keskelle ovat tuoneet pre-seasonilla pelattavat cup-kilpailut. Suomen Cupissa ja Liigacupissa on tahkottu useita mielenkiintoisia otteluita talvikuukausien aikana.\nPalloliiton taannoinen päätös siirtää Suomen Cup pelattavaksi pääosin talvella aiheutti runsaasti kritiikkiä. Ratkaisua on puitu useaan otteeseen myös tällä palstalla. Muutoksen myötä cupista on tullut lähes täysin halliturnaus. Avauskierrosten ottelut pelataan usein myöhään illalla ja pelipäivät on ripoteltu ympäriinsä vieläkin sekavammin kuin sarjakierroksilla.\nJatka lukemista ”Talvicupeista vauhtia kesäkauteen”\nKirjoittaja Jaakko AlavuotunkiJulkaistu 20 maaliskuun, 2015 19 kesäkuun, 2015 Kategoriat SuomifutisAvainsanat HIFK, HJK, Jaro, Klubi-04, KPV, KTP, liigacup, MP, Palloliitto, Suomen Cup, Veikkausliiga, Virky, YkkönenJätä kommentti artikkeliin Talvicupeista vauhtia kesäkauteen\nKaikkien aikojen kabinettitalvi\nPari kuukautta sitten suomalaisen seurajalkapalloilun tila näytti varsin hyvältä. HJK kiillotti kilpeään hienoilla otteilla Eurooppa-liigassa. Kotimaan kentillä oli juuri miekkailtu kaikkien aikojen Ykkönen, josta liigaan nousi dramaattisten vaiheiden jälkeen HIFK.\nSyksyllä puhuttiin paljon kotimaisen jääkiekon pysähtyneisyyden tilasta, jonka merkkeinä pidettiin laskevia yleisömääriä, suljettua sarjaa ja erikoisia kabinettinousuja. Monet näkivät kuningaslajin momentumin vihdoin koittaneen.\nMalka löytyi kuitenkin omasta silmästä. Vuodenvaihteessa edellisen sarjakauden tulokset mitätöityivät, kun pelaamalla liigasta tippuneen TPS:n lisäksi sarjasta poistettiin myös Honka ja MYPA. Tilalle nostettiin Ykkösen toiseksi ja kolmanneksi sijoittuneet KTP ja Ilves.\nJatka lukemista ”Kaikkien aikojen kabinettitalvi”\nKirjoittaja Jaakko AlavuotunkiJulkaistu 16 tammikuun, 2015 16 tammikuun, 2015 Kategoriat SuomifutisAvainsanat AC Oulu, HIFK, HJK, Honka, Ilves, korruptio, KTP, lisenssisekoilu, MYPA, Pallohonka Oy, Palloliitto, PK-35 Vantaa, talous, TPS, YkkönenJätä kommentti artikkeliin Kaikkien aikojen kabinettitalvi


Asut, joihin haluat pukeutua yhä uudelleen ja uudelleen - Muoti ja kauneus - Voice.fi\nAsut, joihin haluat pukeutua yhä uudelleen ja uudelleen\n20.02.2021 20:15 - Reija Saarinen / reija.saarinen@bauermedia.fi\nMuotibloggaajien lookit osoittavat, ettei tyylikäs lopputulos vaadi suuria.\nPukeutuminen voi olla myös helppoa. Sen todistavat lukuisat muotibloggaajat, joiden asut koostuvat yksinkertaisista palasista.\nOmaan vaatekaappiin kannattaa hankkia muutama perusvaate, joiden avulla voi luoda monia erilaisia lookeja. Näihin kuuluvat muun muassa istuvat farkut, jakku sekä tyylikäs hame. Jopa näiden kolmen vaatekappaleen ympärille voi muodostaa toinen toistaan upeampia kokonaisuuksia.\nYhdistä farkut ja farkkutakki, sujauta perinteinen valkoinen t-paita kukallisen hameen kaveriksi tai pukeudu rentoihin urheilushortseihin ja valitse yläosaksi tyylikäs t-paita.\nVaihtoehtoja riittää. Muutaman erittäin hyvän esimerkin "helposta" pukeutumisesta pääset katsomaan alta.\nLue myös: Muotivaikuttajien tärpit kevääseen - asut, joista kelpaa inspiroitua


Epäonnistunutta - Operaatio Äiti\nTämä postaus on täynnä valitusta eikä se ole parhaimpia tuotoksiani. Joskus on vain pakko päästä sanomaan ääneen, kun joku asia vaivaa.\nTuntuu, että tällä hetkellä kaikki epäonnistuu. Pitkään sujuikin ihan hyvin. Tiedän, ettei aina voi olla onnistumisen putkia, mutta silti…\nHarmittaa esimerkiksi se, että sieltähän ne menkat taas tulivat. Ei sikäli yllätys, koska kierto venyi jo näin pitkäksi. Turhauttavinta tässä ehkä oli se, että jouduin aloittamaan taas keltarauhashormonin. Kroppa ei vaan halua toimia itse.. mikä tehtävässään epäonnistunut tapaus!\nTämän lisäksi tottakai laihdutus ei toimi. Lääkekuuri nostaa taas lukemia ja turvotus lisääntyy. Turha toivoakaan onnistuvansa tässäkään asiassa niin kauan, kun syön tuota hormonia.\nLääke aiheuttaa myös väsymystä ja saamattomuutta. Tuntuu, ettei jaksa mitään. Ärsyttää, että olen nukahtanut lattialle kesken vatsalihasten tekemisen ja sohvalle, kun Topi on leikkinyt vieressä. Turhauttaa, ettei illalla jaksa nousta sohvalta hakemaan leipää tai edes lasillista vettä.\nOlen epäonnistunut myös syömisien ja ruoanlaiton suhteen. Paska mutsi on syöttänyt lapselleen vähän aikaa purkkiruokia, kun kokkaaminen on venynyt myöhälle tai jäänyt välistä. Monesti tulee syötyä itse huonosti päivisin. Aamulla väsyttää, päivällä väsyttää.. iltapäivällä pakko syödä ja illalla taas väsyttää. Olen siis laiminlyönyt terveyttäni.\nPlääh. Lista on oikeasti pitkä. Tuntuu, että liian moni asia tökkii. Juuri oma terveys, vireystila, jaksaminen, kroppa…\nEhkä nämäkin asiat vain liittyvät niihin hormoneihin. Kaikki tuntuu vaikeammalta, koska päässä flippaa kuurin takia. Ainakin päättelen näin. Kyllähän se käy järkeenkin? Vai?\nOn tietty niitä muitakin syitä, joiden takia stressaa. Konkreettisia juttuja eikä vain ajatuksia sekä tuntemuksia. Asioita, joita ei vain saa pois lopettamalla jonkun lääkekuurin.\nTopillahan on esimerkiksi kehittymässä ongelma maidon suhteen. Alkuun oireet olivat lieviä ja suurinosa maitotuotteista sopi. Nyt ruoka-aine kerrallaan olen joutunut toteamaan, ettei tämäkään sovi enää. Hetki sitten juusto, kerma ruoassa tai vastaava pieni sopi ihan hyvin. Ei sovi enää.\nTänään Topi sai majoneesia, joka sisältää kananmunaa. Se osa, joka kosketti ihoa, aiheutti heti reaktion; punainen ihottuma.\nPelottaa, että mihin tässä ollaan menossa allergian kanssa? Paheneeko tämä tästä vielä kovinkin? Olenko nyt kuitenkin tehnyt itse jotakin väärin tämän suhteen?\nSanotaanko, että nyt on tosiaan taas sellainen kausi, että kaikki harmittaa. Väsyttää kirjoittaa tänne blogiinkaan, koska varmaan vaan valittaisin. Enkä halua tästä mitään vikinä blogia. Vaikka joskus ärsyttääkin, ei se tarkoita sitä, että sitä kuuluu tuoda asia esille jatkuvasti.\nOnneksi tiedän, että varmaan viikon sisällä puolet postauksen alkupäässä mainituista asioista helpottaa. Tiedän, että välillä pitää mennä huonommin, jotta hetken päästä kaikki voi taas olla hyvin.\nKirjoitin joskus aikaisemmin jo ihan samantapaisen postauksen. Silloin kaikki tuntui aika kurjalta ja olin varma, että pian helpottaa. Niin helpottikin, kunnes nyt taas tökkii. Tällaista tämä elämä vain on.\nKiitos, että sain vähän jakaa tuntemuksiani tietäen, että joku ne lukee ja mahdollisesti vähän välittää. Vaikka tämä blogi onkin itselleni eräänlainen päiväkirja, niin kyllä tämä on myös tärkeä vertaistuki.\nAnteeksi, että kirjoitin tökerösti tämän postauksen. Kuten sanoin; oli vain pakottava tarve puhua 🙂\nEttei tekstistä jää vain kurja olo, niin laitan loppuun muutaman hyvänmielen -kuvan!\nIloinen lapsi on parhautta! <3\nAurinkoiset talvipäivät, oih!\nTopi syö taas puuroa marjojen kera. Jes! Parasta, kun pakastin on täynnä Suomen luonnosta kerättyjä marjoja!\nYhtenä iltapäivänä poju suostui nukkumaan hetken kainalossa… ihana tunne!\nBusimatkat/rattailut sujuu nykyään hyvin ja Topi kiukuttelee aina vain vähemmän!\nTopissa on virtaa, kun pienessä kylässä. Oikeastaan aika harvoin arkisin on edes aikaa murehtia. Onneksi!\nMeriannen 25.1.2014, 21:12\nVauvasekoitin 21.1.2014, 11:53\nErityisen hieno kuva tuo, missä Topiin osuu ikkunan valo ja hänellä on tutti suussa. Tuo kuva on jostain syystä välähdellyt aina välillä päässäni 🙂\nAnette - Operaatio Äiti. 18.1.2014, 23:28\nIhanaa, että kommentoit juuri mulle sitten 🙂 Musta tuntuu tosi kivalle saada tällaisia kommentteja. Ne tuo iloa päivään!\nKiva myös kuulla, että seuraat blogia! Tekis mieli kiittää kaikesta mitä tossa kommentissa sanot… 🙂\nLupaan kirjoittaa rohkeasti ja rehellisesti. Varmasti.\nAnonymous 18.1.2014, 11:34\nEn ole koskaan kommentoinut mihinkään blogiin, mutta nyt jostain syystä tuntui siltä, että pitää kommentoida. Olen jo jonkin aikaa seurannut blogiasi ja vaikka olen sinua lähes kymmenen vuotta vanhempi, niin ajoittain tunnut käsittelevän asioita paljon kypsemmin kuin minä (minulla siis Topia muutaman kuukauden nuorempi poika). Sen vain halusin sanoa, että Topi on ihana pikkuherra ja sinä Anette olet hyvä äiti. Kirjoita jatkossakin rohkeasti ja rehellisesti kuten tähänkin asti, olet monelle lukijalle varmasti tärkeä vertaistuki.\nJenaya 18.1.2014, 10:22\nTsemppiä Anette, laitoin sulle taas sähköpostia 🙂\nAnette - Operaatio Äiti. 18.1.2014, 23:27\nKiitos 🙂 Vastailen…\nMarrjo 17.1.2014, 20:03\nVarmasti noi sun syömät hormonit vaikuttaa myös nupin toimintaan. Koita jaksaa! Toivottavasti helpottaa pian, sekä sulla että Topilla oireilut 🙂\nVo kyllä olla :/ Mietinki että vois varmaan vaihtaa ne…\nPitää varata lääkäri!!\nAnonymous 17.1.2014, 18:55\nMistä tuo pingviinitakki/puku on? Ihana! ♥\nAnette - Operaatio Äiti. 17.1.2014, 20:14\nSe on haalari 🙂 Ostin sen kirpparilta. Ei saa enää mistään 🙁 Merkki on Freedog.\nHeisi 17.1.2014, 18:06\nTsemppiä! Onneks sulla on Topi, joka piristää päivää. 🙂\nAnette - Operaatio Äiti. 17.1.2014, 20:13\nJa Topi on <3\nJohanna Ahola 17.1.2014, 17:14\nPakkasella iho kuivuu normaalia enemmän ja ärsyyntyy tietyistä ruoka-aineista helpommin. Meillä lehahtaa ihan punaiseksi posket ja leuka jos syö munia tai tomaattia, mut oon silti sitkeesti niitä tarjonnut kun ihottuma on paikallista ja eikä leviä mihinkään. Eikä oo tullut suolisto-oireita. Tsemppiä arkeen ja seuraavaan kiertoon, toivottavasti tärppää 🙂\nToi on kyllä totta! Topilla vaan tulee ne suolisto oireetkin 🙁\nViimeksi jogurttikokeilun jälkeen kakkasi 1.5vrk vettä 🙁\nKananmunasta ei ole sellaista vielä tullut… Mutta maitoa en ainakaan tarjoa, pitää munaa kokeilla uudelleen 🙂\nMori 17.1.2014, 13:03\nNiin ja tämä linkki jäi vielä laittamatta edelliseen kommenttiin! http://icebb.net/tag/maca-vaikutukset/ Tuossa on vielä enemmän eritelty vaikutuksia naisilla. 🙂\nMori 17.1.2014, 13:00\nHei, oletko kokeillut syödä maca-jauhetta? Itselläni meni kierto sekaisin tuossa joulun tienoilla kun menkkoja ei kuulutkaan ja en tiedä oliko vain hyvä sattuma, mutta heti kun aloin syömään tuota macaa, menkat palasivat takaisin. Ennen raskautta söin hormooneita jotta sain vuotoa aikaseksi, mutta synnytyksen jälkeen kaikki palautui ennalleen ja ensimmäistä kertaa vuosiin pärjäsin ilman hormoneita. Jouluna oli nyt ensimmäinen kerta synnytyksen kun jotain häiriötä tuli. Nyt syön tuota macaa ja kattelen, että josko sillä sai kierron taas kohilleen. 🙂 (Maistuu muuten aikas pahalle, mutta oon yrittänyt ajatella että kaikki mikä maistuu pahalle, yleensä toimii… :D)\nTäältä voit lukea macasta jos kiinnostaapi: http://www.superfoodit.com/maca.html\nAnette - Operaatio Äiti. 17.1.2014, 20:12\nMaca on tuttu tavara 🙂\nEn tosin sitä nyt ole syönyt, kun sen tarkoitus on tasoittaa kiertoja ja sen homman tekee jo tuo hormoni kuuri. Mies kyllä syö, koska miehillehän siitä on se isompi hyöty lasten saannin kannalta! 🙂\nMari / Ja hän sai nimen äiti 17.1.2014, 12:54\nVItsit mikä ilme Topilla tuossa bussikuvassa.. 🙂 Ihana! 🙂 Välillä tulee tuollaisia huonompia kausia, jolloin tuntuu ettei mikään suju. Itse olen ainakin liittänyt ne täysin hormooneihin. Ja itselle pelkät minipillerit aiheuttivat tuollaisen, niissähän on myös keltarauhashormoonia, mutta jonkin ajan päästä se meni ohi, vaikka pillereitä syön edelleen. Toivon kyllä niin kovasti tärppiä teille.\nJa toivottavasti Topi pääsisi allergiatesteihin ja saisi selvyyden noihin iho-oireisiin. Varmasti ruokavalio asiatkin helpottuvat, kun pääsee kiinni siitä, mitkä allergisoivat ja mitkä ei. Tsemppiä!\nAnette - Operaatio Äiti. 17.1.2014, 20:10\nSe on yks söpöimmistä kuvista, joita varmaan oon ottanu 🙂 <3\nJoo hyi, minipillerit! Mulla oli tätä samaa jo sillon, mutta lievempänä. Väsymys löyty myös…\nTestit olis kyllä hyvät ja tarpeellinen tehdä. Tietäis onko kyse allergiasta vai vaan pelkästä herkkyydestä joka menisi siedättämällä ohitse..\nannimari - Veljekset Sisu ja Voima 17.1.2014, 11:55\nMeillä Sisulle tuli maito- ja kananmuna-allergia vasta n. 1.5-vuoden ikäisenä. Tai silloin alkoi enemmän oireilemaan, hänellä oli pahin oire kovat vatsakivut ja paha ummetus. Jätettiin maito pois kokeeksi 2kk ajaksi (lääkärin suosituksesta) niin vatsakivut hellittivät, mutta ummetus jatkui (ei tehnyt kuitenkaan kipeetä). Tämän jälkeen oli tarkoitus alkaa kokeilemaan maitoa laktoosittomina hapanmaitotuotteina, esim. viilit ja muut. Sopivat yleensä parhaiten jos ongelmia. No sitten Sisulle tulikin kauttaaltaan ihottumaa kokeiluista ja vatsakivutkin palasivat. Jätettiin sitten maito lähes kokonaan pois, välillä nyt sai jostain, ei oltu niin tarkkoja. Ummetus kuitenkin jatkui, joten lääkäri ehdotti että jätetään kananmuna ja maito kokonaan pois, kun lisäksi ihottumaa tuli välillä vaikka maitoa ei olisi saanut. No vähän on ehkä auttanut ummetukseen, iho-oireet lähtivät ja kananmuna kokeilut tekevät nyt iho-oireita kyllä. Kananmuna ei tee kuitenkaan pahempia oireita niin saa sitä välillä syödä. Nyt pitäisikin varata allergialääkäri taas, että miten nyt jatkettaisiin ja hoitokin alkaa elokuussa ja sinne tarvii lääkärintodistuket allergioista joka tapauksessa. Sisuhan tulee huhtikuussa 4-vuotta jo, eli on tässä hetki selviteltykin jo allergioita. Voimalla alkoi allergiat jo vauvana heti ja jatkuu edelleen 1v8kk ikäisenä.\nZemppiä fiiliksiin <3, varmasti lääkkeet vaikuttavat mielialaan heittelevästi :/\nAnette - Operaatio Äiti. 17.1.2014, 20:08\nTavallaan jännä että allergioillekaan ei ole mitään yhtä selkeää juttua vaan jokaisen allergiat on tosi yksilöllisiä. Jonka takia vertailu on hankalaa…\nMutta suuntaa antavaa kokemuksien jakaminen on! Kiitos siis kun kerroit tuosta teidän tilanteesta 🙂 Vaikka ei se nyt kovin kiva siellä ole :/\nJa kiitos zempeistä! Eiköhän tämä taas tästä! 🙂\nAnonymous 17.1.2014, 10:25\nmeillä odotettiin loppujen lopuksi lähes 10 vuotta lasta! eli revi siitä äläkä itke vuoden jälkeen. ekana viisi vuotta lapsettomuushoitoja (IVF)ISCS ja ikinä ei alkio kiinnittynyt. Sitten jatkettiin adoptioprosessilla (kotimaan), joten kaikki on niin suhteellista\nonnellisen Onnin äiti\nAnette - Operaatio Äiti. 17.1.2014, 20:06\nHei jee mitkä kirjotusvirheet 😀\nAnette - Operaatio Äiti. 17.1.2014, 20:05\nNo eihän sitä voikaan tietää miltä 10 vuoden lapsettomuua tuntuu… mutta jos oikeasti asia vaivaa npkn paljon, en suosittele lukemaan sitten blogeja, joissa asiasta puhutaan :/\nVaikka ihminen menettäisi lapsensa ja olisi maailman musertama niin olisiko oikein kiukutella niille joilla lapsi on? Tai siis yritän sanoa, että ihmisten surut on henkilökohtaisia! Oikeasti.\nNiin ja kysymykseen vastaus: Käytän siis Primoluttia!\nAnonymous 17.1.2014, 16:21\nMeillä kaikilla on omat surumme ja murheemme. Mutta aika harva meistä varmaankin tietää, miltä tuntuu 10 vuoden lapsettomuus. Siitä vinkkelistä katsottuna aika moni asia tuntuu varmasti suhteellisen pieneltä.\nMaisa Viinimarja 17.1.2014, 15:46\nSeriously? Herttilei näitä anonyymejä! Helppo huudella anona 😀\nMitä lääkettä käytät Anette?\nwatels 17.1.2014, 14:28\n”Kun saa ensimmäisen lapsen, niin koskaan ei tule vastaan enää suruja”. Anonyymi nyt ei ihan ajatellut tekstiänsä loppuun asti.. Harmittaa, kun toiset ottavat nokkiinsa toisten surusta. Eipä tosiaan olisi vaikuttanut kenenkään lapsettomuuteen, jos Anette ei olisi kirjoittanut tätä postausta.\nAnette - Operaatio Äiti. 17.1.2014, 10:58\nEi millään pahalla mutta todella asiattomasti sanottu. En ymmärrä yhtään näitä tällaisia kommentteja.\nKiellätkö tosissasi toista ihmistä suremasta itselle vaikeita paikkoja, koska sinulla sattui asiat nyt olemaan huonommin? Tarkoittaako, että vain sinä olet oikeutettu suruun? Mitä se on sinulta pois jos suren?\nOlen todella pahoillani, että teillä otti aikaa saada lapsi. Mutta en todellakaan silti kiellä omia tunteitani.\nOma suru ei koskaan ole loukkaus toista koskaan. Toivottavasti ymmärrät sen vielä.\nJa ihanaa, että teille lapsi siunaantui, oikeasti 🙂\nAnonymous 17.1.2014, 10:12\nHei! Jos yhtään lohduttaa niin melkein aina maito- ja muna-allergia kulkevat käsi kädessä joten ei välttämättä tarkoita, että Topi olisi monille ruoka-aineille allerginen, niin se vaan yleensä menee 🙂\nAnette - Operaatio Äiti. 17.1.2014, 20:02\nAijaa!! Enpäs tiennytkään… 🙂 No kiitos, tämä tieto helpotti!\nHanne 17.1.2014, 09:57\nVoi ei. Inhottavia allergiat :/ jospa nämä lisääntyvät aurinkoiset talvipäivät piristäis sua! ♥\nKyllä ne piristää!! Juuri tuo aurinko on ihana <3 Ja pakkanen! Nautin!\nSainki neuvola ajan allergioiden suhteen… päääsee homma etenemään 🙂\nHeidi Helander 17.1.2014, 09:39\nhttp://heszku.blogspot.fi/ tuossa 🙂 Ihania lasten kuvia sulla 🙂\nAnette - Operaatio Äiti. 17.1.2014, 20:01\nKiitos… hoidan asian kun pääsen koneelle 🙂\nwatels 17.1.2014, 07:57\nVoi ♥ Tää aikakin varmasti vaikuttaa asiaan, yhtäkkiä tuleekin talvi ja kamalat pakkaset.. Mutta niinkuin sanoit, niin elämä ei voi olla yhtä tanssia ja riemuja, välillä täytyy vähän kaatuakin ja kun muistaa miten noustaan niin tanssi voi taas jatkua. Heh, voimia arkeen ♥\nAnette - Operaatio Äiti. 17.1.2014, 20:00\nSit taas tuntuu, että lumi ja pakkanen on ihana ihana juttu!! Mua ainakin piristää tosi paljon verrattuna siihen edelliseen pimeyteen. Hyi. 😀\nEiköhän tää tästä.. mukava ilta tiedossa, saa rentoutua 🙂\nSuvi 17.1.2014, 07:34\nKyllä se siitä. 🙂 <3\nVoi, tuo Topin allergia ei kyllä ole kiva. :/ Jokohan pääsisi laajempiinkin allergiatesteihin?\nAnette - Operaatio Äiti. 17.1.2014, 14:34\nVarasin ainakin neuvolaan ajan.. katotaan miten tää etenee! 🙂\nSuuvii -Tää on vain, Sylvin elämää! 17.1.2014, 07:22\nTsemppiä huonoihin hetkiin <3 Toi on varmasti niin rasittavaa et joutuu syömään lääkettä mikä tuo hirveesti kaikkia oireita 🙁 Ja ei oo kyllä kivaa et Topilla tulee vaan lisää ruoka-aineita mitä ei kestä 🙁 Mun serkku pysty pienenä siis alle 3v syömään vaan riisikakkua ja valkostanäkkäriä.. mut nyt ku se on jo 15v ni sil ei oo mitää allergioita 🙂 aika usein alle 3vuotiaan allergiat saattaa parantua, toivottavasti Topin kohdalla käy niin! 🙂\nIhania kuvia <3 Koita kestää, toivottavasti pian tulee taas hyvän kausi! 🙂\nAnette - Operaatio Äiti. 17.1.2014, 14:33\nVihaan kyllä tota lääkettä. Argh. Tekee mieli lopettaa koko vauvan yritys juuri tuon kyseisen riesan takia.\nUskon, että Topin kohdalla on kyse ohimenevästä vaivasta. Eiköhän ne allergiat jossain vaiheessa helpota 🙂\nJa kyllä mä kestän! 😉\nSonja / Babiator. 17.1.2014, 06:44\nKyllä se aurinko paistaa vielä risukasaankin 🙂 Unohdat muut murheet ja nautit niistä hyvistä asioista joita tapahtuu. Vaikka helpommin se on sanottu kuin tehty..\nAnette - Operaatio Äiti. 17.1.2014, 14:32\nNiinhän siinä tuppaa käymään onneks 🙂\nNyt tarvittais jtn oikeen överi piristävää 😀 Ei vaan täytyy vaan elää hetkessä eikä märehtiä koko ajan turhuuksia.\nAnonymous 17.1.2014, 05:41\nKoita saada sun ruokailu kuntoon, se voi olla yksi todella iso syy väsymykseen ja siihenkin että kroppa ei toimi kunnolla. 🙂 Se ei oo helppoa tiedän sen itsekkin kun olen jo vuoden opetellut syömään 5xpäivä. Mulla ongelmana ei oo herkut tms, syön terveellisesti mutta kun tuntuu etten koskaan tunne nälkää niin jätän aterioita välistä. Mutta kyllä sen huomaa kun syö hyvin ja monipuolisesti, pääkin pysyy paremmin mukana kun sekin on hyvin ravittu. 🙂\nAnette - Operaatio Äiti. 17.1.2014, 14:31\nVoi olla… tuntuu, ettei mikään vaan nykyään maistu. Maha tuntuu täydeltä. Eikä maistu herkutkaan ollenkaan, vaikka yleensä sokeria tekee mieli koko ajan :/\nTuntuu vaan niin inhottavalta toi kilomäärä mitä on kerääntynyt. Kai se vie ruokahalua :/\nSini- Suukko sun otsalle 17.1.2014, 03:13\nPaljon jaksamisia! <3 Kyllä se pian helpottaa 🙂\nAnette - Operaatio Äiti. 17.1.2014, 14:29\nKiitos! Tänään oli jo paljon parempi päivä 🙂